title: Keskinen federaatiopiiri

text: BKT:n kannalta federaatiopiirin subjektit ovat maan keskiarvoa matalamman kertymän seutua pääkaupunki Moskovaa lukuun ottamatta; Moskovan ja sinne sijoittuvien yritysten vaikutuksesta federaatiopiirin BKT-taso henkeä kohti kohoaa kuitenkin 1,33 kertaiseksi maan keskiarvoon nähden eli 347 762 ruplaan (noin 8 519 EUR) vuodelta 2010. Matalin BKT-taso henkeä kohden oli Ivanovon alueella, jossa se jäi 35 prosenttiin Venäjän keskiarvosta.


title: Keskinen federaatiopiiri

text: Oheinen taulukko kuvaa väestömäärää ja BKT:n kertymää federaatiopiirin eri osissa:


title: Keskinen federaatiopiiri

text: Piirissä kasvoi vuoden 2006 tietojen mukaan taloudellisesti saavutettavaa hakattavaa puuta 19 000 000 m vuodessa, josta hakattiin 10 000 000 m. Mekaanista ja kemiallista puunjalostuskapasiteettia oli 13 %:lle puusta.


title: Michael Jeter

text: Michael Jeter (26. elokuuta 1952 Lawrenceburg, Tennessee – 30. maaliskuuta 2003 Los Angeles, Kalifornia) oli yhdysvaltalainen Emmy-palkittu näyttelijä. Hän näytteli sivurooleja monissa menestyselokuvissa, kuten "Vihreä maili", "Jurassic Park III", "Pelkoa ja inhoa Las Vegasissa", "Waterworld", "Fisher King", "Armoton maa" ja "Pahin rikos".


title: Michael Jeter

text: Jeter oli avoimesti homoseksuaali ja hänellä todettiin HIV vuonna 1997. Hän menehtyi AIDSiin vuonna 2003. Häneltä jäi tekemättä muutama kohtaus elokuvassa "Napapiirin pikajuna", mutta niissä hänet korvattiin sijaisnäyttelijällä. Elokuva omistettiin hänen muistolleen.


title: Eteläinen federaatiopiiri

text:
Venäjän federaation eteläinen federaatiopiiri () on yksi Venäjän kahdeksasta federaatiopiiristä. Se työntyy etelään valtakunnan lounaisosassa, Ukrainan ja Kazakstanin välissä. Piirin pohjoisosat ovat Ponto-Kaspian aroa, lounaisosa ulottuu Pohjois-Kaukasukselle.
Federaatiopiiriin kuuluu kuusi liittovaltiosubjektia: Astrahanin, Rostovin ja Volgogradin alueet, Krasnodarin aluepiiri sekä Adygeian ja Kalmukian tasavallat. Suurimmat kaupungit ovat noin miljoonan asukkaan Donin Rostov ja Volgograd. Federaatiopiirin alueella noin 86 % asukkaista on venäläisiä (vuoden 2002 väestötilastoon perustuen).


title: Eteläinen federaatiopiiri

text: Federaatiopiirejä ei ole mainittu liittovaltiosubjektien ja liittovaltion välisenä hallintoelimenä Venäjän perustuslaissa. Perustuslaki sallii kuitenkin presidentin luoda erilaisia toimielimiä avukseen; federaatiopiirit toimivatkin laajan presidentinhallinnon alaisuudessa. Tarve liittovaltiopiirien määrittelyyn syntyi 1990-luvulla muodostuneesta hallinnon hajanaisuudesta ja ne perustettiin toukokuussa 2000.


title: Eteläinen federaatiopiiri

text: Eteläinen federaatiopiiri oli alkujaan nykyistä laajempi. Tammikuussa 2010 siitä erotettiin omaksi federaatiopiirikseen muslimienemmistöiset Pohjois-Kaukasian tasavallat sekä Stavropolin aluepiiri, yhteensä seitsemän liittovaltiosubjektia, jotka nyt muodostavat Pohjois-Kaukasian federaatiopiirin.


title: Eteläinen federaatiopiiri

text: Federaatiopiirin alueella muodostui 6,13 prosenttia (eli 2 293 686,1 miljoonaa ruplaa vuonna 2010) koko Venäjän BKT:stä. Bruttokansantuotteen kannalta Eteläinen federaatiopiiri oli matalan BKT-kertymän seutua. Henkeä kohti laskettu BKT-osuus oli 165 557 ruplaa eli 4 056 euroa vuonna 2010. Tämä oli 63 prosenttia Venäjän keskimääräisestä tasosta. Erityisen matala BKT-taso henkeä kohden oli Kalmykiassa, jossa se jäi vain 32 prosenttiin Venäjän keskiarvosta (2 060 EUR/asukas/vuosi). Kalmykian BKT-kertymä henkeä kohti oli kolmanneksi alhaisin Venäjän kaikista federaatiosubjekteista.


title: Uralin federaatiopiiri

text: Venäjän federaation Uralin federaatiopiiri () on yksi Venäjän kahdeksasta federaatiopiiristä. Se sijaitsee Uralin itäpuolella ja on läntisin kolmesta Aasian-puoleisesta federaatiopiiristä.


title: Uralin federaatiopiiri

text: Federaatiopiirin hallintokeskus on Sverdlovskin alueen pääkaupunki Jekaterinburg (1 349 772 asukasta vuonna 2010). Muita suuria kaupunkeja ovat Tšeljabinsk (1 130 132 as.), Tjumen (581 907 as.), Magnitogorsk (407 775 as.), Nižni Tagil (361 811 as.), Kurgan (333 606 as.) ja Surgut (306 675 as.). Federaatiopiirin alueella asuu noin 12,0 miljoonaa asukasta, joista 80 % kaupunkilaisia.


title: Uralin federaatiopiiri

text: Tarve useita liittovaltiosubjekteja sisältävien Venäjän presidentinhallinnon alaisuudessa toimivien federaatiopiirien määrittelyyn syntyi 1990-luvulla muodostuneen hallinnon hajanaisuudesta. Federaatiosubjektit perustettiin toukokuussa 2000.


title: Uralin federaatiopiiri

text: Federaatiopiirissä toimivat energiantuotantoyhtiö TGK-9 (Sverdlovskin alueella) sekä Fortumin omistama OAO Fortum. Piirissä kasvaa taloudellisesti saavutettavaa hakattavaa puuta 37 miljoonaa kuutiometriä vuodessa, josta hakataan 10 miljoonaa. Mekaanista ja kemiallista puunjalostuskapasiteettia on piirissä 5 %:lle puusta.


title: Siperian federaatiopiiri

text: Siperian federaatiopiiri () on yksi Venäjän federaation kahdeksasta federaatiopiiristä. Federaatiopiirissä asuu noin 20 miljoonaa ihmistä, ja sen hallintokeskus on Novosibirsk.


title: Siperian federaatiopiiri

text:
Siperian federaatiopiiri on maantieteellistä Siperiaa suppeampi alue ja käsittää vain sen keskiosat. Federaatiopiirin ulkopuolelle jäävät Länsi-Siperian alueet Uralvuorten läheisyydessä (Uralin federaatiopiirissä) sekä Sahan tasavalta koillisessa (Kaukoidän federaatiopiirissä).
Tarve useita liittovaltiosubjekteja sisältävien Venäjän presidentinhallinnon alaisuudessa toimivien federaatiopiirien määrittelyyn syntyi 1990-luvulla muodostuneen hallinnon hajanaisuudesta. Federaatiosubjektit perustettiin toukokuussa 2000.


title: Siperian federaatiopiiri

text: Siperian federaatiopiirin osuus Venäjän bruttokansantuotteesta oli vuonna 2010 yhteensä 4 093 589,0 miljoonaa ruplaa eli 10,95 % koko Venäjän BKT:stä. Federaatiosubjekteista maan keskiarvoa (261,8 tuhatta ruplaa/ vuosi eli noin 6 413 EUR) korkeampi BKT-osuus oli ainoastaan Krasnojarskin aluepiirissä (131 % keskiarvosta) ja Tomskin alueella (104 %); kaikissa muissa federaatiosubjekteissa henkeä kohden laskettu BKT-osuus oli Venäjän keskiarvon alapuolella. Valtakunnan tasoon verrattuna Siperian federaatiopiirin laskennallinen BKT henkeä kohden olikin keskimäärin vain 81 prosenttia maan keskiarvosta.


title: Siperian federaatiopiiri

text: Federaatiopiirissä toimivat energiantuotantoyhtiöt TGK-11-,TGK-12,TGK-13 sekä TGK-14. Vuoden 2006 tietojen mukaan piirissä kasvoi taloudellisesti saavutettavaa hakattavaa puuta 64 miljoonaa kuutiometriä vuodessa, josta hakattiin puolet. Mekaanista ja kemiallista puunjalostuskapasiteettia on piirissä 25 %:lle puusta.


title: Kaukoidän federaatiopiiri

text: Venäjän federaation Kaukoidän federaatiopiiri () on yksi Venäjän kahdeksasta federaatiopiiristä.


title: Kaukoidän federaatiopiiri


title: Kaukoidän federaatiopiiri

text: Kaukoidän federaatiopiiri käsittää Venäjän kaukoitään 1900-luvun alkupuolella luettujen Tyynenmeren reunaseutujen lisäksi Sahan tasavallan (Jakutian), joka maantieteellisessä mielessä kuitenkin kuuluu Siperiaan. Federaatiopiirin hallintokeskus on Habarovsk.


title: Kaukoidän federaatiopiiri

text: Federaatiopiirissä on taloudellisesti saavutettavaa hakattavaa puuta 33 000 000 m vuodessa, josta hakataan 14 000 000 m vuodessa. Mekaanista ja kemiallista puunjalostuskapasiteettia on piirissä 2 %:lle puusta.


title: Geórgios Achilléos

text: Geórgios ”Giórgos” Achilléos (, s. 24. joulukuuta 1980 Lontoo) on kyproslainen haulikkoampuja ja maailmanmestari.


title: Geórgios Achilléos

text: Achilléos on saavuttanut skeetissä miesten (2007) ja poikien maailmanmestaruuden (1999). Lisäksi hän on saavuttanut useita muita mitaleita MM-tasolla.


title: Sigebert II

text: Sigebert II (601–613) oli Burgundin ja Austrasian kuningas lyhyen aikaa vuonna 613. Hän oli Teoderik II:n avioton poika ja seurasi isäänsä valtaistuimella sen jälkeen, kun hänen isoisoäitinsä Brunhilde oli huudattanut pojan kuninkaaksi.


title: Sigebert II

text: Austrasian ylimystö oli kuitenkin jo kyllästynyt Brunhilden ohjailuun ja kääntyi Klotar II:n puoleen pyytäen tätä lailliseksi hallitsijaksi. Brunhilden ja Sigebertin oli määrä kohdata Klotarin armeija lähellä Aisnea, mutta omat joukot hylkäsivät Brunhilden ja Sigebertin, ja heidän oli lähdettävä pakoon. Klotarin alaiset saivat heidät kiinni Neuchâtelin järven luona. Klotar käski sen jälkeen surmata Brunhilden ja Sigebertin sekä Sigebertin nuoremman veljen Corbon. Tähän päättyi Galsvintan murhasta alkanut merovingien verinen ja useita vuosikymmeniä kestänyt sukusota, ja Klotar nousi kaikkien frankkien kuninkaaksi.


title: Cyril Winthrop Mackworth-Praed

text: Cyril Winthrop Mackworth-Praed (21. syyskuuta 1891 Dorking, Surrey – 30. kesäkuuta 1974) oli brittiläinen lintutieteilijä ja ampuja sekä vuoden 1924 olympiavoittaja.


title: Cyril Winthrop Mackworth-Praed

text: Mackworth-Praed kilpaili Pariisin olympialaisissa 1924. Hän voitti kultamitalin Yhdistyneen kuningaskunnan joukkueessa ammuttaessa liikkuvaan peuraan kaksoislaukauksin. Hän voitti kaksi hopeamitalia yksilökisassa ammuttaessa liikkuvaa peuraa yhden ja kahden laukauksen kilpailuissa. Hän osallistui myös sadan metrin liikkuvan peuran joukkuekilpailuun kertalaukauksilla, sijoituksenaan neljäs, trapammuntaan, jossa sijoittui joukkuekisassa kahdeksanneksi. Henkilökohtaisen trap-kilpailun sijoitus on tuntematon.


title: Cyril Winthrop Mackworth-Praed

text: Mackworth-Praed osallistui myös Helsingin olympialaisiin 1952 ollessaan 60-vuotias. Hän sijoittui yhdenneksitoista hirviammunnassa.


title: Cyril Winthrop Mackworth-Praed

text: Mackworth-Praed opiskeli Etonissa ja kuului opiston ammuntajoukkueeseen Eton Ashburton III vuosina 1908–1910. Viimeisenä vuotenaan hän oli joukkueen johtajana. Saman vuoden lopulla Mackworth-Praed johti "Imperial Cadet" -joukkuetta Kanadassa. Etonin jälkeen hän meni opiskelemaan Cambridgen Trinity Collegeen. 1930-luvulla hän voitti epävirallisen savikiekkoammunnan maailmanmestaruuden Berliinissä. Läpi elämänsä hän oli Kansallisen kivääriseuran vankkumaton tukija ja hän sai vapaajäsenyyden jo vuonna 1924.


title: Cyril Winthrop Mackworth-Praed

text: Ensimmäisessä maailmansodassa Mackworth-Praed palveli "Scots Guards" -joukoissa. Toisessa maailmansodassa hän komensi "Commando Training Schoolia" Western Isles -saariryhmässä.


title: Cyril Winthrop Mackworth-Praed

text: Varakkaana pörssivälittäjänä hänellä oli mahdollisuus matkustella Itä-Afrikassa, missä hän keräsi lintuja ja muita eläimiä Natural History Museumille. Hän oli Kuninkaallisen maantieteellisen seuran ja Kuninkaallisen eläintieteellisen seuran jäsen. Hän julkaisi useita kirjoituksia Afrikan linnustosta.


title: Cyril Winthrop Mackworth-Praed

text: Mackworth-Praed kuvaili ja nimesi linnuista muun muassa papyrushempon ("Serinus koliensis") ja ugandankutojan ("Ploceus spekeoides"), yhdessä Grantin kanssa.


title: Venäläisen taiteen museo

text: Venäläisen taiteen museo tai Venäläinen museo (, "Valtiollinen venäläinen museo") on maailman laajin venäläisen taiteen museo. Se toimii neljässä eri rakennuksessa Pietarin keskustassa.


title: Venäläisen taiteen museo

text: Museo perustettiin huhtikuussa 1895 Nikolai II:n käskystä taiteen, kulttuurin ja historian museoksi ja avattiin maaliskuussa 1898 nimellä Keisari Aleksanteri III:n venäläinen museo (Русский Музей Императора Александра III). Museon kokoelma koostui alkuvaiheessa Eremitaašin ja muiden palatsien tauluista. Vuonna 1902 museossa avattiin etnografinen osasto.


title: Venäläisen taiteen museo

text: Museon empiretyylinen päärakennus, entinen Mihailovskin palatsi, joka oli alun perin suuriruhtinas Mihail Pavlovitšin yksityisasunto, rakennettiin vuosina 1819-1825 arkkitehti Carlo Rossin piirustusten mukaan. Se sijaitsee Pietarin kaupungin pääkadun Nevski prospektin tuntumassa Taiteiden aukiolla. Museon edustan puistossa seisoo Aleksandr Puškinin patsas (Mihail Anikušin, 1957).


title: Venäläisen taiteen museo

text: Benoisin ja Rossin siipirakennusten lisäksi museolla on käytössään barokkityylinen Stroganovin palatsi Nevskin alkupäässä sekä uusklassista tyyliä edustavat Marmoripalatsi Nevan rannalla ja Insinöörilinna Mars-kentän kaakkoispuolella. Museon piiriin kuuluvat myös viheraluekokonaisuudet Mihailovskin puisto, Kesäpuisto ja Pietari Suuren Kesäpalatsi.


title: Venäläisen taiteen museo

text: Venäläisen taiteen museon kokoelmiin kuuluu noin 400 000 teosta, ja se kattaa venäläisen taiteen historian 900-luvulta meidän päiviimme. Kokoelmissa on Andrei Rubljovin ikonitaidetta, Ivan Aivazovskin merimaisemia, Isaak Levitanin maisemamaalauksia sekä Ilja Repinin, Vasili Perovin ja Mihail Vrubelin teoksia. Museo on erityisen tunnettu venäläisen avantgarde-taiteen kokoelmastaan. Uransa loppuvaiheessa Kazimir Malevitš työskenteli Venäläisen museon kokeellisessa laboratoriossa, jonka johtajaksi hänet nimitettiin vuonna 1932.


title: Venäläisen taiteen museo

text: Museon nykytaiteen osasto avattiin 1980-luvun lopulla. Osasto kerää ja esittää uusia ja ei-perinteisiä taidemuotoja, kuten installaatioita, objekteja, videotaidetta, valokuvausta ja valokuvaukseen perustuvaa taidetta.


title: Fultonin piirikunta (Ohio)

text: Fultonin piirikunta on piirikunta Ohiossa, Yhdysvalloissa, joka on nimetty höyrylaivan keksijän Robert Fultonin mukaan. Sen suurin kaupunki on Wauseon.


title: Fultonin piirikunta (Ohio)

text: Fultonin naapuripiirikuntia ovat Lucas idässä, Henry etelässä, Williams lännessä ja Michiganin puolella Lenaween ja Hillsdalen piirikunnat.


title: Fultonin piirikunta (Ohio)

text: Piirikunnassa oli vuoden 2010 väestönlaskennassa 42 698 ihmistä. Etniset ryhmät jakautuvat valkoisiin, joita on 97,5%, mustiin (0,6%), alkuperäisamerikkalaisiin (0,4%) ja aasialaisiin (0,5%).


title: Fultonin piirikunta (Ohio)

text: Kotitalouden mediaanitulo on 51 851 ja köyhyysrajan alapuolella oli 10,3% väestöstä vuosina 2007–2011.


title: Fultonin piirikunta (Ohio)

text: Fultonin lentokenttä on piirikunnan omistuksessa.


title: Puolen hehtaarin metsä

text: Puolen hehtaarin metsä () on Nalle Puh -saduissa esiintyvä kuvitteellinen metsä. Siellä asuvat kaikki sadun keskeiset hahmot, kuten Nalle Puh, Kani, Nasu, Kengu, Ruu, Ihaa, Tikru, Pöllö ja Myyrä. Englanninkielisessä alkuteoksessa se on "sadan eekkerin metsä" eli noin 40 hehtaaria.


title: Tainionkoski (koski)

text:
Tainionkoski oli Vuoksessa Imatralla sijainnut koski. Se oli Vuoksen koskista lähimpänä Saimaata, jonka laskujoki Vuoksi on. Kosken pituus oli noin 700 metriä, kunnes koskialue otettiin 1800-luvulla teollisuuden käyttöön. Koski on nykyisin Tainionkosken voimalaitoksen aluetta, ja sen paikalla on vesiallas.
Tainionkosken läheisyydessä on Tainionkosken uusi paperitehdas.


title: Tainionkoski (koski)

text: Kosken ylitti vuosina 1943-1944 rakennettu Tornan silta, joka sortui elokuussa 1998 kun sitä oltiin purkamassa. Tarkoituksena oli rakentaa vanhojen siltapilarien päälle yksikaistaisen sillan tilalle leveämpi kaksikaistainen silta. Onnettomuudessa kolme miestä joutui voimakkaaseen, kohti Tainionkosken voimalaitosta vievään virtaukseen. Kaksi onnistuttiin pelastamaan mutta kolmas, lähes uimataidoton, työntekijä jäi puristuksiin ja menehtyi. Onnettomuus johtui vanhan sillankannen huonosta työnaikaisesta tuennasta ja huonosta työmaan hoidosta.


title: Oulun palo 1715

text: Oulun palo 1715 tapahtui isonvihan aikana, kun venäläiset polttivat Oulun linnan ja kaupungin. Kaupungista vietiin suuri määrä siviilejä pakkotöihin ja miltei puolet kaupungista jäi autioksi.


title: Oulun palo 1715

text: Isonvihan aikana kasakkapartiot kävivät useita kertoja ryöstämässä Oulua, kun alue oli ruotsalaisten ja venäläisten välisen rintamalinjan välissä. Sodan päätyttyä Oulun tiloista oli autioina noin 40 %.


title: Pompeijinmato

text: Pompeijinmato ("Alvinella pompejana") on Tyynenmeren syvänteiden tulivuorten purkausaukkojen lähellä elävä ekstremofiilinen monisukasmato. Se kiinnittyy purkausaukon läheisyyteen siten, että eläimen etupää on +22 °C ja takapää jopa +80 °C:n lämpötilassa. Pompeijinmato on saanut nimensä tulivuorenpurkauksessa tuhoutuneen Pompejin kaupungin mukaan.


title: Pompeijinmato

text: Laji on karhukaisten (pääjakso "Tardigrada") jälkeen eniten kuumuutta kestävä monisoluinen eliölaji.


title: Rikkibakteerit

text: Rikkibakteerit on hieman epätäsmällinen yhteisnimitys niille bakteereille, jotka pelkistävät rikkiä aineenvaihdunnassaan.


title: Rikkibakteerit

text: Rikin pelkistyminen tapahtuu, kun esimerkiksi asetaattia, sukkinaattia tai muuta orgaanista yhdistettä hapetetaan solun hengitysreaktioissa rikillä. Näin eliöt saavat käyttöönsä energiaa. Anaerobiset sulfaattibakteerit kykenevät käyttämään hengitysreaktioidensa lähtöaineena sulfaattia. Monet muut bakteerit kykenevät aerobisen hengityksen lisäksi myös hengittämään hapettomissa oloissa alkuainerikillä, tiosulfaatilla tai sulfiitilla. Sellaisia ovat esimerkiksi bakteerisuvut "Proteus", "Campylobacter", "Pseudomonas" ja "Salmonella". Pelkästään rikkihengitykseen kykenee "Desulfuromonas". Myös monet arkeonit, jotka eivät tuota metaania, pystyvät pelkistämään rikkiä.


title: Beryl Patricia Hall

text: Beryl Patricia Hall (1917–2010) oli brittiläinen lintutieteilijä. Hall työskenteli Lontoossa Natural History Museumissa. Hän tutki Afrikan lintuja ja kirjoitti useita teoksia. Hall hyväksyttiin American Ornithologists' Unionin (AOU) jäseneksi vuonna 1963.


title: Beryl Patricia Hall

text: B. P. Hall nimesi linnuista ainakin idänruostepääskyn alalajin "mayri" ja ruusukaijasen alalajin "catumbella".


title: Luettelo Yhdysvaltain puolueista

text: Amerikan yhdysvalloista on siellä käytetyn enemmistövaalitavan johdosta tullut kaksipuoluejärjestelmä. Vaikka liittovaltion tasolla päättäjiä on vain kahdella puolueella, on Yhdysvalloissa myös pienpuolueita, niin kutsuttuja ”kolmansia puolueita”. Luettelo Yhdysvaltain puolueista sisältää merkittävimmät yhdysvaltalaispuolueet.


title: Luettelo Yhdysvaltain puolueista

text: Jotta puolueiden merkittävyyttä voisi arvioida, luettelossa on ilmoitettu myös mm. tietoja puolueiden äänestäjämääristä. Tiedot ovat suuntaa antavia, ja niiden ajankohta on otettava huomioon.


title: Luettelo Yhdysvaltain puolueista

text: Seuraavassa luettelossa ovat Yhdysvaltain kongressissa edustetut puolueet. Luettelon tiedot ovat 115. kongressista, joka kokoontuu vuodesta 2017 lähtien.


title: Luettelo Yhdysvaltain puolueista

text: Seuraavilla liittovaltiollisiin puolueisiin kuulumattomilla puolueilla on edustusta osavaltionsa lainsäädäntöelimessä.


title: Luettelo Yhdysvaltain puolueista

text: Liittovaltiolliset puolueet rakentuvat osavaltiollisista tytärpuolueista.


title: Luettelo Yhdysvaltain puolueista

text: Seuraavat puolueet ovat aiemmin olleet edustettuina Yhdysvaltain kongressin edustajainhuoneessa.


title: Chamberlain

text: Chamberlain on muun muassa seuraavien henkilöiden sukunimi:


title: Siegfried & Roy

text: Siegfried & Roy ovat kaksi saksalais-yhdysvaltalaista viihdyttäjää, jotka tunnetaan pitkäaikaisesta taikuus- ja illuusioshowstaan Las Vegasissa. Show’n erikoisuutena olivat siinä käytetyt valkoiset leijonat ja tiikerit. Duon esitykset päättyivät Royn vakavaan onnettomuuteen vuonna 2003.


title: Siegfried & Roy

text: Siegfried & Roy ovat taikuri Siegfried Fischbacher (s. 13. kesäkuuta 1939, Rosenheim) ja eläintenkesyttäjä Roy Horn (s. 3. lokakuuta 1944, Nordenham). He tapasivat vuonna 1959 saksalaisella valtameriristeilijällä, jossa molemmat työskentelivät. Vuonna 1967 he aloittivat Las Vegasissa show’n, jossa oli mukana flamingoja ja kaksi simpanssia.


title: Siegfried & Roy

text: Steve Wynn kiinnitti Siegfried & Royn 57,5 miljoonan dollarin vuosipalkkiosta The Mirage -kasinolle, jossa he esiintyivät vuodesta 1990 lähtien lähes 6 000 kertaa. Vuonna 2001 he solmivat elinikäisen sopimuksen The Miragen kanssa.


title: Siegfried & Roy

text: 3. lokakuuta 2003 seitsemänvuotias urostiikeri Montecore puri Royta hengenvaarallisesti niskaan. Royn loukkaantumisen jälkeen duo ei ole enää esiintynyt Vegasissa.


title: Siegfried & Roy

text: Siegfried & Roy saivat tähden Hollywood Walk of Famelle vuonna 1999.


title: Croke Park

text:
Croke Park () on stadion Irlannin pääkaupungissa Dublinissa. Se on 82 300 istumapaikallaan Irlannin suurin ja Euroopan viidenneksi suurin stadion. Stadion toimii myös Gaelic Athletic Associationin päämajana. Stadionilla järjestetään muun muassa jalkapallo- ja rugbyotteluita sekä suuria konsertteja.
Irlannin sisällissodan aikana 21. marraskuuta 1920, ns. Verisunnuntaina (Bloody Sunday, Domhnach na Fola) Royal Irish Constabulary ja Auxiliary Division avasivat tulen stadionilla kesken gaelilaisen jalkapallon ottelun. Tapaukseksessa kuoli 15 siviiliä ja kuutisenkymmentä haavoittui.


title: Abramtsevo

text: Abramtsevo () on kartanoalue Moskovan alueen Sergijev Posadin piirissä Venäjällä. Se sijaitsee Vorja-joen rannalla neljän kilometrin päässä Hotkovosta.


title: Abramtsevo

text: 1800-luvun loppupuolella Abramtsevon taiteilijasiirtokunta oli yksi Venäjän kulttuurielämän keskuksista. Vuodesta 1843 lähtien se kuului kirjailija Sergei Aksakoville, jonka luona kävivät usein mm. Nikolai Gogol, Ivan Turgenev, Fjodor Tjuttšev ja Aleksei Homjakov. Vuonna 1870 kartanon osti teollisuusmies ja mesenaatti Savva Mamontov, jonka aikana siellä kokoontuivat Venäjän historiasta, kulttuurista ja kansanperinteestä kiinnostuneet arkkitehdit Viktor Gartman ja Ivan Ropet, taiteilijat Ilja Repin, Mark Antokolski, Viktor Vasnetsov, Valentin Serov ja Mihail Vrubel, oopperalaulaja Fjodor Šaljapin, teatteriohjaaja Konstantin Stanislavski ym. Vuonna 1882 perustettiin perinteisiä puuleikkaus- ja majolikakäsitöitä kehittänyt työpaja. Kartanossa järjestetyistä harrastelijanäytöksistä sai alkunsa Mamontovin perustama Moskovan venäläinen oopperateatteri.


title: Abramtsevo

text: Kartanon rakennuskokonaisuuteen kuuluu klassistinen puinen päärakennus (rakennettu uudelleen vuosina 1870–1878), venäläistyyliset työpaja (Gartman, 1872) ja ”Teremok” (Ropet, 1877), Vasnetsovin suunnittelema uusvenäläinen kirkko (1881–1882) ja tšasouna (1892), mielikuvituksellinen puusta rakennettu ”Kananjaloilla seisova mökki” (1883) sekä maisemapuisto. Vuodesta 1920 lähtien Abramtsevossa toimii taide- ja kirjallisuusmuseo.


title: Belgian siirtomaat

text: Belgian siirtomaat olivat merentakaisia alueita Belgian hallussa vuosina 1908–1960.


title: Belgian siirtomaat

text: Siirtomaista selvästi suurin oli Belgian Kongo, joka oli pinta-alaltaan 76 kertaa emämaan suuruinen. Se oli aluksi kuningas Leopold II:n henkilökohtaista omaisuutta nimellä Kongon vapaavaltio vuosina 1877–1908. Kun Belgian valtio otti sen haltuunsa, alueen nimeksi tuli Belgian Kongo. Se itsenäistyi vuonna 1960 ja on nykyisin Kongon demokraattinen tasavalta. Vuosina 1971–1997 sen nimi oli Zaire.


title: Belgian siirtomaat

text: Aikaisemmin Saksan Itä-Afrikkaan kuulunut Ruanda-Urundi oli Kansainliiton mandaattialueena Belgian hallinnassa ensimmäisen maailmansodan jälkeen vuosina 1916–1946 ja sen jälkeen YK:n huoltohallintoalueena vuoteen 1962.


title: Belgian siirtomaat

text: Boksarikapinan seurauksena Belgia sai alueita Kiinasta Tianjinin maakunnasta. Kyseessä oli enemmänkin kauppa-asema kuin varsinainen siirtomaa-alue. Se palautettiin Kiinalle vuonna 1930.


title: Hotkovo

text: Hotkovo () on kaupunki Moskovan alueen Sergijev Posadin piirissä Venäjällä. Se sijaitsee Kljazman sivujokeen Vorjaan laskevan Paža-joen rannalla 60 kilometriä Moskovasta koilliseen. Kaupungin läpi kulkee Moskovan ja Jaroslavlin välinen rautatie (Hotkovon asema). Asukkaita on 21 600 henkeä (vuonna 2010).


title: Hotkovo

text: Kaupunki on saanut alkunsa vuonna 1308 perustetun Hotkovon Pokrovan luostarin ympärille syntyneestä asutuksesta. 1800-luvun lopulla ja 1900-luvun alussa seudulle syntyi tekstiili-, keramiikka-, rakennustarvike- ja metalliteollisuutta. 1930-luvulla perustettiin kemian ja sähköeristetehtaat. Vuonna 1939 Hotkovo sai taajaman statuksen ja vuonna 1949 siitä tuli kaupunki. Nykyään kaupungissa on sähkö- ja lämpöeriste-, metalli- ja tekstiiliteollisuutta sekä lentokoneiden ja avaruusalusten laitteita suunnitteleva tutkimuslaitos.


title: Hotkovo

text: Kaupungin historiallisen ytimen muodostaa Paža-joen korkealla rannalla sijaitseva Pokrovan luostarin klassistinen rakennuskokonaisuus, johon kuuluu mm. vuosina 1811–1816 rakennettu Pokrovan katedraali. Neljän kilometrin päässä Hotkovosta Vorja-joen rannalla sijaitsee Abramtsevon kartano, joka 1800-luvun loppupuolella oli yksi Venäjän kulttuurielämän keskuksista. Ahtyrkan kylässä on sijainnut Trubetskin ruhtinassuvun kartano, josta on säilynyt 1820-luvulla rakennettu empiretyylinen kirkko ja puistoalue. Viiden kilometrin päässä Hotkovosta kaakkoon sijaitsee Radonežin kylä, joka on syntynyt 1600-luvulla samannimisen muinaisvenäläisen kaupungin paikalle. Kaupungissa vietti lapsuutensa Troitse-Sergijevin luostarin perustanut Sergei Radonežilainen. Kylässä on 1840-luvulla rakennettu empiretyylinen Kristuksen kirkastumisen kirkko ja vuonna 1988 pystytetty Sergei Radonežilaisen muistomerkki.


title: Frjazino

text: Frjazino () on kaupunki Moskovan alueella Venäjällä. Se sijaitsee Kljazman sivujokeen Vorjaan laskevan Ljubosejevka-joen rannalla 42 kilometriä Moskovasta koilliseen. Kaupungissa on Moninon rautatieltä Bolševon asemalla haarautuvan sivuradan pääteasema. Asukkaita on 52 300 henkeä (vuonna 2005).


title: Frjazino

text: Kaupungin paikalla sijainneet Grebnevon, Frjazinovkan ja Tšižovon kylät tunnetaan vuosista 1584–1586 lähtien. 1700-luvun lopulla seudulle syntyi pienimuotoista silkkikankaiden tuotantoa. 1800-luvun puolivälistä lähtien perustettiin kutomotehtaita. Vuonna 1934 rakennettiin konepaja. Vuonna 1938 Frjazino sai taajaman statuksen ja vuonna 1951 siitä tuli kaupunki.


title: Frjazino

text: Frjazino on naukograd eli tiedekaupunki. Neuvostoaikana kaupungin suurimpia työnantajia olivat radioelektroniikan tutkimuslaitokset, joiden toiminta perustui sotateollisuuden tilauksiin. Nykyään kaupungissa tuotetaan lääketieteen instrumentteja, elektroniikkaa ja elintarvikkeita. Suuri osa asukkaista käy työssä Moskovassa.


title: Frjazino

text: Kaupungin laidalla Ljubosejevka-joen rannalla sijaitsee 1780–1790-luvuilla syntynyt Grebnjovon klassistinen kartanokokonaisuus puistoalueineen, johon kuuluvat myös Jumalanäidin (1786–1791) ja Pyhän Nikolaoksen (1817–1823) kirkot.


title: Elektrougli

text: Elektrougli () on kaupunki Moskovan alueen Noginskin piirissä Venäjällä. Se sijaitsee 36 kilometriä Moskovasta itään Nižni Novgorodiin johtavan rautatien varrella (Elektrouglin asema). Asukkaita on 20 100 henkeä (vuonna 2010).


title: Elektrougli

text: Kaupunki on saanut alkunsa Kudinovon aseman lähelle muodostuneesta Gorkin taajamasta, jonne vuonna 1899 rakennettiin Elektrougli (”Sähköhiilet”) -niminen tehdas. 1930-luvulla siitä tuli sähkömoottorien harjoja valmistava suuryritys. Vuonna 1935 lähistön asutukset yhdistettiin Elektrouglin taajamaksi, josta tuli kaupunki vuonna 1956.


title: Elektrougli

text: Sähköhiilitehtaan lisäksi kaupungissa toimii nykyään sähkökaapelia, keramiikkatiiltä ja hiilidioksidia valmistavia tuotantolaitoksia sekä sähköhiilituotteiden tutkimuslaitos.


title: Elektrogorsk

text: Elektrogorsk () on kaupunki Moskovan alueella Venäjällä. Se sijaitsee 75 kilometriä Moskovasta itään Pavlovski Posadiin johtavan rautatien varrella (Elektrogorskin asema). Kaupungin eteläpuolelta kulkee Moskovan ja Ufan välinen M7-valtatie. Asukkaita on 22 480 henkeä (vuonna 2010).


title: Elektrogorsk

text: Kaupunki on saanut alkunsa vuosina 1912–1914 rakennetun Venäjän ensimmäisen suuren turvevoimalan asuintaajamasta, jonka nimenä oli aluksi "Elektroperedatša" (”Sähköinen voimansiirto”). Vuonna 1946 taajamasta tuli kaupunki, ja se sai uuden nimen Elektrogorsk (”Sähkökaupunki”).


title: Elektrogorsk

text: Nykyään kaupungissa on voimalaitoksen lisäksi mm. huonekalu- ja lääketeollisuutta, ydinvoimaturvallisuus- ja öljynjalostusinstituutti.


title: Dzeržinski (Moskovan alue)

text: Dzeržinski () on kaupunki Moskovan alueella Venäjällä. Se sijaitsee Moskovajoen varrella Moskovan kaupungin kaakkoispuolella. Asukkaita on 44 100 henkeä (vuonna 2010).


title: Dzeržinski (Moskovan alue)

text: Ennen vallankumousta paikalla sijaitsi Nikolo-Ugrešskin luostari, jonka Dmitri Donskoi oli perustanut Kulikovon taistelussa saadun voiton kunniaksi vuonna 1380. Vuonna 1920 luostari suljettiin ja sen tiloihin perustettiin heitteille jätettyjen lasten työsiirtola, joka myöhemmin sai Tšekan johtajan Feliks Dzeržinskin mukaan nimen "Dzeržinskille nimetty työkommuuni". Kommuuni suljettiin vuonna 1938, ja sen yhteyteen syntynyt taajama nimettiin Dzeržinskiksi. Vuonna 1981 taajamasta tuli kaupunki. Nikolaos Ihmeidentekijälle omistettu luostari on sittemmin avattu uudelleen.


title: Dzeržinski (Moskovan alue)

text: Kaupungissa toimii lämpövoimala, kemian teollisuutta ja teräsbetonirakennetehdas.


title: Drezna

text: Drezna () on kaupunki Moskovan alueen Orehovo-Zujevon piirissä Venäjällä. Se sijaitsee Kljazmaan laskevan Dreznajoen rannalla 83 kilometriä Moskovasta itään. Kaupungin läpi kulkee Moskovan ja Nižni Novgorodin välinen rautatie. Asukkaita on 11 500 henkeä (vuonna 2011).


title: Drezna

text: Kaupunki on saanut alkunsa samannimisen rautatieaseman yhteyteen vuosina 1897–1898 perustetun kehräämö- ja kutomotehtaan työläisasutuksesta. Kaupunki siitä tuli vuonna 1940.


title: Drezna

text: Kutomo on edelleen paikkakunnan ainoa huomattava teollisuuslaitos, mutta nykyään kaupungin talous perustuu OAO Agrarnojen kasvihuoneiden tuotantoon.


title: Domodedovo (kaupunki)

text: Domodedovo () on kaupunki Moskovan alueella Venäjällä. Se sijaitsee 37 kilometriä Moskovasta etelään Moskovan ja Kaširan välisen rautatien varrella. Kaupungin läpi kulkee myös M4-valtatie. Asukkaita oli 96 123 henkeä (vuonna 2010).


title: Domodedovo (kaupunki)

text: Kaupunki on saanut alkunsa vuonna 1900 perustetusta asemataajamasta. Nimensä se sai lähellä sijaitsevasta Domodedovon kylästä, joka mainitaan ensimmäisen kerran vuonna 1410. Vuonna 1947 taajamasta tuli kaupunki.


title: Domodedovo (kaupunki)

text: Nykyään Domodedovossa on rakennusmateriaali-, koneenrakennus- ja tekstiiliteollisuutta sekä Venäjän elokuva-arkisto. Kaupungin lähellä sijaitsee Domodedovon kansainvälinen lentoasema.


title: Domodedovo (kaupunki)

text: Seudulla on lukuisia 1600–1800-lukujen arkkitehtuurin muistomerkkejä. Domodedovon kylässä on vuosina 1731–1738 rakennettu barokkityylinen Pyhän Nikolaoksen kirkko, Konstantinovossa empiretyyliset Prževalskin kartano ja Smolenskin kirkko, Bitjagovossa erikoinen Ylösnousemuksen kirkko (1670–1671), Odintsovossa jugendtyylinen kartano ja klassistinen Arkkienkeli Mikaelin kirkko (1800), Bunjakovossa klassistinen Pokrovan kirkko (1809).


title: Stade de l’Abbé-Deschamps

text: Stade de l’Abbé-Deschamps on jalkapallostadion Auxerressa Ranskassa. Nykyään sitä käytetään Ligue 1:ssä pelaavan AJ Auxerren kotikenttänä. Stadionille mahtuu 24 493 ihmistä.


title: Stade de l’Abbé-Deschamps

text: Stade de l’Abbe-Deschamps on Ligue 1:n ainoa stadion, joka on sen kotiseuran omistuksessa. Sen yleisöennätys on 22 500 toukokuusta 1996 ottelusta Auxerre–Nantes.


title: Dolgoprudnyi

text: Dolgoprudnyi () on kaupunki Moskovan alueella Venäjällä. Se sijaitsee 20 kilometriä Moskovasta pohjoiseen Moskovan ja Dmitrovin välisen rautatien varrella (Dologprudnyin asema). Vuoden 2010 väestönlaskennan mukaan kaupungissa on 90 976 asukasta.


title: Dolgoprudnyi

text: 1600–1800-luvulla paikalla sijaitsi Vinogradovon kartano ”pitkien lampien rannalla” ("na Dolgih prudah"). Talonpojat polttivat kartanon vuonna 1905. 1920-luvulla paikkakunnan kautta rakennettiin Savjolovon rautatie, jonka asemataajamalle perustettiin maan ensimmäinen ilmalaivatelakka (vuosina 1935–1938 nimenä oli Dirižablestroi). Vuonna 1957 Dolgoprudnyin taajamasta tuli kaupunki.


title: Dolgoprudnyi

text: Nykyään Dolgoprudnyissa on koneenrakennus-, kemian, rakennustarvike- ja sotateollisuutta. Tässä tiedekaupungissa (naukograd) toimii Moskovan fysiikan ja tekniikan instituutti, aerologinen keskusobservatorio ja maaperäkemiallinen tutkimusasema.


title: Dolgoprudnyi

text: Kaupungin keskustassa on klassistinen Vinogradovon kartano, jonka 1770-luvulta peräisin oleva vanha rakennus on rakennettu uudelleen vuoden 1911 jälkeen ja uusi rakennus vuonna 1912. Kartanon yhteydessä on säännöllinen puistoalue sekä vuosina 1772–1777 rakennettu varhaista klassismia edustava Vladimirin Jumalanäidin ikonin kirkko. Nykyään kaupungin alueella sijaitsevat myös entisen Tarbejevon kylän Pyhän Georgioksen kirkko (1774) sekä entisen Kotovo-Spasskojen kylän Vapahtajan kirkko (1684). 1950–1960-luvulla kaupunki kehittyi ryhmänä erillisiä tehdastaajamia, 1970-luvulta lähtien rakennettiin 9- ja 16-kerroksisia asuintaloja.


title: Sulfaattibakteerit

text: Sulfaattibakteerit eli sulfaatinpelkistäjäbakteerit ovat bakteereita, jotka käyttävät hengittämiseen hapen sijasta rikkiyhdistettä, sulfaattia. Tällaisessa hengityksessä vetyä tai orgaanisia yhdisteitä, kuten alkoholeja, maitohappoa, asetaattia, pyruvaattia tai rasvahappoja hapetetaan rikillä, jolloin solu saa energiaa. Sulfaatteja pelkistävien bakteerien lisäksi on olemassa bakteereja, jotka voivat käyttää hengittämiseen sulfaattia alhaisemman hapetusasteen omaavia rikin yhdisteitä, mm. sulfiitteja ja tiosulfaatteja tai alkuainerikkiä, mutta eivät kykene käyttämään sulfaattia eivätkä pelkistämään sulfaattia sulfiitiksi.


title: Sulfaattibakteerit

text: Rikkihengityksen lopputuotteena syntyy vetysulfidia eli rikkivetyä, vettä ja hiilidioksidia. Nämä bakteerit tuottavat myös suokaasuja ja suolikaasuja. Ne ovat yleisiä bakteereja hapettomissa oloissa, kuten vesistöjen ja soiden pohjamudissa. Elintavoiltaan ne ovat yleensä ehdottomia anaerobeja, eli ne eivät siedä hapen läsnäoloa.


title: Sulfaattibakteerit

text: Suuri osa rikkiä pelkistävistä bakteereista kuuluu delta-proteobakteerien alaryhmiin "Desulfobacterales", "Desulfovibrionales" ja "Syntrophobacterales". Myös termofiilisiin bakteereihin kuuluva "Thermodesulfobacteria" kuuluu niihin. Muita rikkiä pelkistäviä bakteereja on gram-positiivisissa bakteeriryhmissä "Thermodesulfovibrio" ja "Desulfotomaculum".


title: Sulfaattibakteerit

text: Bakteereja ulkoisesti muistuttavista, mutta geneettisesti hyvin erilaisista arkkieliöistä "Archaeoglobus" voi pelkistää sulfaatteja.


title: Maasodankäynti

text: Maasodankäynti on sodankäynnin muoto, joka tapahtuu maan pinnalla. Maasodankäynti on luultavimmin vanhin ja yleisin sodankäynnin muoto. Toisesta maailmansodasta lähtien maasodankäynnissä on käytetty pääasiassa jalkaväkeä, panssarijoukkoja ja tykistöä.


title: Dedovsk

text: Dedovsk () on kaupunki Moskovan alueen Istran piirissä Venäjällä. Se sijaitsee Latvian rajalle suuntautuvan M9-valtatien varrella 38 kilometriä Moskovasta länteen. Kaupungin läpi kulkee myös Moskovan ja Rževin välinen rautatie (Dedovskin asema). Asukkaita on 28 100 henkeä (vuonna 2010).


title: Dedovsk

text: Kaupunki on saanut alkunsa Dedovon kylään vuosina 1911–1913 rakennetusta kehräämö- ja kutomotehtaasta. Vuonna 1940 tehtaan asuintaajamasta tuli kaupunki. Nykyään kaupungissa on teollisuuskankaita valmistavan laitoksen lisäksi jalkinetehdas sekä rakennustarvike-, kone- ja elintarviketeollisuutta.


title: Dedovsk

text: Kaupungin lähellä Pavlovskaja Slobodan taajamassa on 1700-luvun puolivälissä rakennettu Marian ilmestyksen kirkko. Anosinon kylässä on vuonna 1822 perustettu Borisoglebskin luostari.


title: Replikaatio

text: DNA:n kahdentuminen eli replikaatio on elävissä eliöissä tapahtuva biologinen prosessi, jossa DNA-molekyyli kahdentuu, jotta perinnöllinen tieto voidaan siirtää solunjakautumisessa tytärsoluihin. Kahdentuminen tapahtuu solukierron kasvuvaiheen S-vaiheen aikana hieman ennen solunjakautumista ja sen nopeuttajana toimii DNA-polymeraasientsyymi. Kehityskulku alkaa DNA-kaksoisjuosteen avautumisella ja kierteisyyden purkautumisella. Molempien juosteiden rinnalle rakentuu niiden mallin mukaan uudet juosteet. Lopputuloksena kahdentumisessa syntyy kaksi DNA-molekyylia, jotka ovat keskenään ja alkuperäisen DNA-molekyylin kanssa samanlaisia.


title: Replikaatio

text: Kahdentuminen edellyttää DNA-molekyylin kaksoiskierteisen rakenteen purkautumista, jotta kummankin juosteen rinnalle voi rakentua uusi juoste. Aluksi helikaasientsyymi avaa kaksoiskierteen ja topoisomeraasientsyymi purkaa juosteiden väliset jännitteet.


title: Replikaatio

text: Kaksoiskierteen purkauduttua muodostuu kahdentumishaarukka, jossa uusia DNA-juosteita aletaan valmistaa tumassa valmiina olevista nukleotideista. Nukleotidit pariutuvat DNA-juosteiden nukleotidien kanssa emäspariperiaatteen mukaisesti. Uudet nukleotidit liittyvät toisiinsa, jolloin uusi DNA-juoste vähitellen rakentuu. Koska kahdentumista nopeuttava DNA-polymeraasi voi lukea DNA-juostetta vain suunnassa 5'-3', toinen juoste rakentuu Okazakin fragmenteiksi kutsutuissa pienissä pätkissä, jotka liittäjäentsyymi liittää lopuksi yhteen. Valmistuksen lopputuloksena syntyy kaksi DNA-molekyylia, joissa molemmissa toinen juoste kuului alkuperäiseen DNA-molekyyliin.


title: Replikaatio

text: Kun DNA-polymeraasi on kopioinut kummatkin DNA-juosteet kahdeksi sisarkromatidiksi, alkaa se vertaamaan jäljentämiään DNA-juosteita alkuperäisiin. DNA-polymeraasi korjaa havaitsemansa yhden nukleotidin jäljennysvirheet itse, mutta jos suuri pätkä DNA-juostetta on vaurioitunut, tarvitaan useampia korjaajaentsyymejä. Katkaisuentsyymi katkaisee virheellisen pätkän irti, DNA-polymeraasi jäljentää tilalle uuden juosteen ja liittäjäentsyymi liittää uuden pätkän DNA-juosteeseen.


title: Balašiha

text: Balašiha () on kaupunki Moskovan alueella Venäjällä. Se sijaitsee 20 kilometriä Moskovan kaupungista itään Moskovajokeen laskevan Pehorka-joen rannalla. Väkiluvultaan kaupunki on Moskovan alueen suurin: vuoden 2012 väestönlaskun mukaan asukasluku oli 228 567.


title: Balašiha

text: Vuonna 1830 ruhtinas Trubetskoin kartanon alueelle rakennettiin kutomo, joka myöhemmin muutettiin puuvillakehräämöksi. 1800–1900-lukujen vaihteessa tehtaan ympäri muodostui työläisasutus. Vuonna 1928 se sai taajaman statuksen ja vuonna 1939 siitä tuli kaupunki. Nykyään kaupungissa on kone- ja metalliteollisuutta, kemian, puunjalostus- ja elintarviketeollisuutta.


title: Balašiha

text: Kaupunki on muodostunut kolmesta eri taajamasta. Balašiha-1:n alueella on kaksi uusklassista kartanoaluetta: 1780–1790-luvuilla rakennettu kreivi Razumovskin palatsi Gorenki puistoalueineen sekä Golitsynin ruhtinassuvulle kuulunut Pehra-Jakovlevskojen kartano (1783–1786) ja sen yhteydessä sijaitseva Kristuksen kirkastuksen kirkko (1777–1782). Neljän kilometrin päässä kaupungista sijaitsee Almazovon kartano, jossa on säilynyt klassistinen päärakennus ja puistoalue keinotekoisine lampine ja kanavineen. Kaupungissa toimii kotiseutumuseo ja taidegalleria. Kaupungissa on vuonna 2007 avattu monikäyttöinen jäähalli (Balašiha arena).


title: Balašiha

text: Reutovon asemalta haarautuu Balašihaan Moskovan ja Orehovo-Zujevon välisen rautatien sivurata. Kaupungin läpi kulkee myös Moskovan ja Nižni Novgorodin välinen M7-valtatie.


title: Rautabakteerit

text:
Rautabakteerit ovat rautaa hapettavia bakteereja, jotka värjäävät muun muassa ojia ruosteenruskeiksi. Rautabakteereja on useita lajeja esim. Gallionella, Sphaerotilus, Leptothrix ja
Crenothrix. Rautabakteerit luovat monesti epämiellyttävän suomaisen mudan hajun ympäristöönsä.
Niiden ruottamat rautayhdisteet aiheuttavat metalliputkistojen korroosiota.
Raudan lisäksi nämä bakteerit saattavat käyttää harvemmin magnesiumia ja alumiinia. Rautabakteerien esiintyminen lisää rikkibakteerien esiintymistodennäköisyyttä.


title: Aprelevka

text: Aprelevka () on kaupunki Moskovan alueen Naro-Fominskin piirissä Venäjällä. Se sijaitsee Moskovan ja Obninskin välisen rautatien varrella 42 kilometriä Moskovasta lounaaseen. Kaupungin läpi kulkee myös M3-valtatie. Asukkaita on 18 700 henkeä (vuonna 2010).


title: Aprelevka

text: Kaupunki on saanut alkunsa vuonna 1899 avatun Aprelevkan rautatieaseman taajamasta. Vuonna 1910 saksalaiset yrittäjät perustivat paikkakunnalle äänilevytehtaan, josta sittemmin tuli Neuvostoliiton suurin äänilevyjen valmistaja. Vuonna 1935 asemanseutu ja lähikylät yhdistettiin Aprelevkan taajamaksi, joka sai kaupunginoikeudet vuonna 1961.


title: Aprelevka

text: Nykyään äänilevytehdas on lopettanut toimintansa. Kaupungissa on kemian, laitteenrakennus-, eristysmateriaali- ja elintarviketeollisuutta. Aprelevkassa toimii myös tunnettu urheiluvaatteiden valmistaja.


title: Aprelevka

text: Lähiseudulla on useita 1700–1800-lukujen arkkitehtuurin muistomerkkejä: Petrovskojen (Knjažištšen) klassistinen kartanokokonaisuus (1776–1780) ja Metropoliitta Pietarin kirkko (1785–1786), Staronikolskojen kartano ja kirkko (1709), Kristuksen taivaaseen astumisen kirkko (1730–1733) Burtsevon kylässä sekä moskovalaista barokkia edustava Johannes Kastajan kirkko (1704–1709) Afinejevon kylässä.


title: Siderofiilit

text:
Siderofiilit ovat bakteereja, jotka vaativat rautaa tai pystyvät muiden systeemien ohella käyttämään rautaa.
Näitä ovat "Vibrio vulnificus", "Listeria monocytogenes", "Yersinia enterocolica", "Salmonella enterica" (serotyyppi Typhymurium), "Klebsiella pneumoniae" ja "Escherichia coli". Myös jotkut ei-bakteeriset mikrobit kuten "Rhizopus arrhizus" ja "Mucor" ovat myös olla siderofiilejä.


title: Kalervo Kurkiala

text: Lauri Kalervo Groundstroem myöh. Kurkiala (16. marraskuuta 1894 Längelmäki – 26. joulukuuta 1966 Kristinehamn) oli suomalainen pappi ja jääkärieverstiluutnantti, joka palveli myös SS-Obersturmbannführer-arvoisena Saksan Waffen-SS-joukoissa. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa Saksan itärintamalla Missejoella vuonna 1916. Myöhemmin hän toimi Suomen sisällissodassa muun muassa komppanianpäällikkönä Valkoisessa armeijassa. Lisäksi hän toimi talvi- ja jatkosodassa rykmentin ja Armeijan sotilaspastorina sekä samassa tehtävässä vapaaehtoispataljoonassa Saksassa.


title: Kalervo Kurkiala

text: Hänen vanhempansa olivat kamreeri Karl Johan Gabriel Groundstroem ja Aina Fredrika Widbom. Hänet vihittiin avioliittoon vuonna 1918 Elisabeth Rolfsin kanssa. Jääkärikapteeni Ensio Groundstroem oli Kalervo Kurkialan veli.


title: Kalervo Kurkiala

text: Groundstroem kirjoitti ylioppilaaksi Helsingin suomalaisesta normaalilyseosta vuonna 1913 ja liittyi Hämäläiseen osakuntaan. Opintojaan hän jatkoi Helsingin yliopiston teologisessa tiedekunnassa vuosina 1913–1915 ja 1919. Hän suoritti jumaluusopillisen alkututkinnon vuonna 1914 ja erotutkinnon vuonna 1919. Pastoraalitutkinnon hän suoritti vuonna 1922 ja jatkoi filosofian ja teologian opintoja Saksassa Greifswaldin yliopistossa vuosina 1920–1921. Groundstroem auskultoi Helsingin suomalaisessa normaalilyseossa vuonna 1928 ja suoritti kasvatusopin tutkinnon vuonna 1932.


title: Kalervo Kurkiala

text: Kurkiala toimi ylioppilaaksi tultuaan jääkärivärvärinä.


title: Kalervo Kurkiala

text: Groundstroem liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 29. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Missejoella, Riianlahdella ja Aajoella.


title: Kalervo Kurkiala

text: Groundstroem saapui takaisin Suomeen, Vaasaan, jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissodan aluksi adjutantiksi 3. Jääkärirykmentin 7. jääkäripataljoonaan, mistä hänet siirrettiin 25. maaliskuuta 1918 komppanianpäälliköksi pataljoonan 1. komppaniaan. Hän otti osaa taisteluihin Tampereella, Aitolahdessa, Lyykylässä, Mannikkalassa ja Talissa, missä hän haavoittui lievästi.


title: Kalervo Kurkiala

text: Groundstroem palveli sisällissodan jälkeen 3. kesäkuuta 1918 alkaen Yleisesikunnan järjestelyosaston adjutanttina ja toimistoupseerina, kunnes hän erosi armeijasta 26. kesäkuuta 1919, mutta hänet määrättiin jo 1. elokuuta 1919 Keski-Suomen rykmentin ja Hämeen ratsurykmentin pastoriksi. Toistamiseen hän erosi armeijasta 1. huhtikuuta 1920, mutta jo seuraavana vuonna 1. elokuuta 1921 hänet nimitettiin Jääkäritykistörykmentin pastoriksi. Tehtävässä hän toimi 15. huhtikuuta 1922 saakka, jolloin hän matkusti Australiaan ja toimi siellä merimiespappina vuoteen 1926 saakka. Vuonna 1926 hänet nimitettiin Merimieslähetysseuran apulaissihteeriksi.Tässä elämänvaiheessa hän vaihtoi sukunimensä "Kurkialaksi". Ikaalisten kappalaiseksi hänet nimitettiin 1. toukokuuta 1931 alkaen ja Hattulan kirkkoherraksi 1. toukokuuta 1938 lähtien. Kirkollisten tehtäviensä lisäksi hän työskenteli myös englannin kielen opettajana Ikaalisten yhteiskoulussa vuosina 1931–1938 eikä hän ollut unohtanut sotilaallistakaan puolta vaan toimi Ikaalisten suojeluskunnan esikunnan jäsenenä vuosina 1934–1938.


title: Kalervo Kurkiala

text: Kurkiala osallistui talvisotaan sotilaspastorina Jalkaväkirykmentti 15:ssä ja osallistui sotatoimiin Summassa. Jatkosodan puhjettua hänet komennettiin Karjalan Armeijaan johtavaksi sotilaspastoriksi ja hän osallistui sotatoimiin Itä-Karjalassa vuoteen 1941 saakka. Kurkiala lomautettiin kenttäpiispan toimesta 31.10.1941, hänen suoritettuaan siviiliväestön keskuudessa luterilaisia kasteita, vastoin päämajan määräyksiä.


title: Kalervo Kurkiala

text: Vuonna 1941 Kurkiala liittyi vapaaehtoisena suomalaiseen Waffen-SS-vapaaehtoispataljoonaan, missä hän toimi yhdysupseerina ja pataljoonan pastorina osallistuen taisteluihin Ukrainassa ja Kaukasiassa.


title: Kalervo Kurkiala

text: Kurkiala piti Hangossa pataljoonan vastaanottoparaatin puheen 2. kesäkuuta 1943, jossa hän syytti pääministeri Linkomiestä pataljoonan hajottamisesta ja häntä säestivät paikalle saapuneet IKL:n kannattajat. Suomeen palattuaan Kurkiala oli SS-Aseveljet ry:n puheenjohtajana järjestön lakkauttamiseen asti.


title: Kalervo Kurkiala

text: Poliittisen tilanteen muuttuessa vaaralliseksi 1944, hänen SS-yhteyksiensä vuoksi, Kurkiala muutti perheineen Ruotsiin, Kurkiala sai vuonna 1946 töitä kansakoulunopettajana Sunnersbergissä, missä työskenteli vuoteen 1947 saakka, jolloin hän siirtyi uskonnon ja filosofian nuoremmaksi lehtoriksi Karlstadin lyseoon. Koulutustaan vastaaviin tehtäviin hän pääsi vuonna 1950, kun hänet nimitettiin Nordmarkin pitäjän vakanssikirkkoherran virkaan. Tehtävässä hän toimi vuoteen 1953 saakka, jonka jälkeen hänet nimitettiin kirkkoherraksi Örin, Dalskogin ja Gunnarsnäsin pastoraatteihin. Kirkkoherran virasta hän jäi eläkkeelle vuonna 1964.Hänet haudattiin Nordmarkiin Ruotsiin. Kurkiala oli sotien jälkeen mukana myös kotimaansa auttamisessa toimien Ruotsissa Suomen avustusjärjestö Finlandshjälpenissä vuodesta 1944 alkaen. Suomenkielisten sielunhoidosta Ruotsissa hän piti huolta Karlstadin hiippakunnassa vuodesta 1950 alkaen aina kuolemaansa saakka.


title: Kalervo Kurkiala

text: Kurkiala toimi pohjoismaiden merimieslähetyskonferenssin sihteerinä vuosina 1927–1929 ja Suomen Yleiskirkollisen toimikunnan sihteerinä vuosina 1928–1931.


title: Kalervo Kurkiala

text: Kurkiala kirjoitti yhdessä A. Carlstedtin ja T. Vinterin kanssa hartauskirjat.


title: Kalervo Kurkiala

text: Hän myös suomensi Sv. Schartumin kirjoittaman kirjan "Merimiehen morsian", 1931 sekä saman kirjoittajan pienempiä kirjoitelmia. Kurkiala kirjoitti myös ahkerasti artikkeleita sanoma- ja aikakauslehtiin.


title: Kalervo Kurkiala

text: Groundstroem perusti Australiassa ensimmäisen suomenkielisen lehden nimeltä "Suomi", 1926.


title: Wolff–Parkinson–Whiten oireyhtymä

text: Wolff–Parkinson–Whiten oireyhtymä (WPW-oireyhtymä) on sydämen rytmihäiriö, jonka aiheuttaa ylimääräinen sydämen eteisten ja kammioiden välinen oikorata. Sähköisen ärsykkeen johtuminen oikorataa pitkin aiheuttaa kammioiden ennenaikaisen aktivaation eli pre-eksitaation. WPW-oireyhtymä saattaa pysyä oireettomana koko elämän ajan, mutta noin puolelle henkilöistä oikorata kuitenkin aiheuttaa takykardioita eli sydämen nopealyöntisyyskohtauksia.


title: Wolff–Parkinson–Whiten oireyhtymä

text: WPW-oireyhtymä aiheuttaa EKG-nauhaan muutoksia, joista tyypillisin on nk. delta-aalto eli kolmiomaisena nouseva R-aallon alku. Muita EKG-muutoksia ovat lyhentynyt PQ-aika, leventynyt QRS-kompleksi ja epäspesifiset ST-välin ja T-aallon muutokset.


title: Wolff–Parkinson–Whiten oireyhtymä

text: Oireyhtymä on saanut nimensä John Parkinsonin, Paul Dudley Whiten ja Louis Wolffin mukaan, jotka kuvasivat sairauden artikkelissaan vuonna 1930.


title: Cindy McCain

text: Cindy Lou Hensley McCain (s. 20. toukokuuta 1954) on yhdysvaltalainen yrittäjä ja hyväntekeväisyyden harjoittaja. Parhaiten hänet tunnetaan senaattori ja presidenttiehdokas John McCainin puolisona. Hänen puolisonsa John kuoli nopeasti etenevään aivosyöpään 25. elokuuta 2018.


title: The Wizard

text: The Wizard, tunnetaan myös nimellä Joy Stick Heroes, on vuonna 1989 tehty elokuva jonka päärooleissa esiintyvät Fred Savage, Luke Edwards, ja Jenny Lewis. Elokuva seuraa kolmea kotoa karannutta lasta heidän matkatessaan Kaliforniaan, jotta heistä nuorin voisi osallistua Nintendon Videopelien maailmanmestaruuskisoihin. Elokuva oli Pohjois Amerikan esittely yhdelle parhaiden myyneistä peleistä ikinä, Super Mario Bros. 3:lle.


title: The Wizard

text: Elokuvan DVD-versio julkaistiin Amerikassa 22. elokuuta 2006.


title: The Wizard

text: Jimmy Edwards on nuori poika joka on kärsinyt vakavasta henkisestä sairaudesta siitä asti kun hänen kaksoissiskonsa hukkui. Hän ei seurustele kenenkään kanssa ja käyttää suurimman osan ajastaan rakentelemalla jotain palikoista ja laatikoista, hän myös kantaa eväslaatikkoaan mukanaan koko ajan. Hän yritti karata Kaliforniaan useasti. Muisto hukkumisesta ja Jimmyn sairaus ovat hajottaneet perheen, Jimmy asuu äitinsä ja isäpuolensa kanssa, kun taas hänen velipuolensa Corey ja Nick asuvat isänsä luona. Kun Jimmy laitetaan mielisairaalaan, Corey auttaa hänet ulos ja pakenee hänen kanssaan Kaliforniaan. Heitä kuitenkin seuraa ahne ja törkyinen yksityisetsivä Putman (Will Seltzer), jonka Jimmyn äiti ja isäpuoli, sekä Coreyn isä ja isoveli ovat palkanneet kilpaillessaan siitä kuka löytää pojat.


title: Attard

text: Attard (tunnetaan myös nimellä Ħ'Attard) on noin 11 000 asukkaan kunta Maltalla. Se sijaitsee Maltan saaren keskiosassa. Yhdessä Balzanin ja Lijan kanssa se muodostaa alueen, jota kutsutaan usein "kolmeksi kyläksi". Kunnan asukkaita kutsutaan nimellä "saraċini".


title: Attard

text: Attard on perinteisesti tunnettu puutarhoistaan ja sitrusviljelmistään. Maltan kansallisstadion, Ta' Qali Stadium, sijaitsee Attardin alueella.


title: Tainionkosken voimalaitos

text: Tainionkosken voimalaitos on vesivoimala Tainionkoskessa Imatralla, Vuoksen yläjuoksulla. Metsäteollisuusyritys Tornator rakennutti sen alkujaan omaa tarvettaan varten vuosina 1921–1929. Nykyinen laitos rakennettiin 1949.


title: Tainionkosken voimalaitos

text: Voimalassa on yksi Bulb- ja kolme Kaplan-turbiinia. Voimalaitoksen putouskorkeus on 7,8 metriä ja teho 62 MW. Laitoksen sähköntuotanto on Ekoenergia-merkittyä.


title: Tainionkosken voimalaitos

text: Fortumilla on käynnissä pohjoismaisten vesivoimalaitosten investointiohjelma, jonka tavoitteena on parantaa laitosten turvallisuutta ja käytettävyyttä. Tainionkosken voimalaitoksessa vuonna 2017 aloitettavan perusparannuksen myötä nykyaikaistetaan ykkös- ja kakkoskoneistoja ja nostetaan siten vesivoiman tuotantotehoa yhteensä 8 megawatilla.


title: Vieux-Habitants

text: Vieux-Habitants on kunta Länsi-Intian saaristossa Pienillä Antilleilla sijaitsevalla Guadeloupella. Se sijaitsee Basse-Terren saaren lounaisosassa. Kunnan pinta-ala on 58,70 km² ja asukasluku 7 675 (2006).


title: Balzan

text: Balzan (tunnetaan myös nimellä Ħal Balzan) on vajaan 4 600 asukkaan kunta Maltalla. Se sijaitsee Maltan saaren keskiosassa. Yhdessä Attardin ja Lijan kanssa se muodostaa alueen, jota kutsutaan usein "kolmeksi kyläksi".


title: Amanda Lear

text: Amanda Lear (s. 18. marraskuuta 1939 Saigon, Ranskan Indokiina) on ranskalainen muusikko, televisiojuontaja, näyttelijä, taidemaalari ja kirjailija. Hänen alkuperäinen nimensä oli Alain Tapp. Hän aloitti uransa mallina ja esiintyi Roxy Musicin albumin "For Your Pleasure" (1973) kannessa. Pian hän alkoi kuitenkin saavuttaa kansainvälistä suosiota omilla diskohiteillään. Hän on myöhemmin jatkanut uraansa paitsi musiikin parissa, myös muun muassa esittelemällä maalauksiaan kansainvälisissä näyttelyissä. Häneltä on ilmestynyt lukuisia albumeita ja singlejä.


title: Amanda Lear

text: Lear opiskeli nuorena kuvataidetta. Hän oppi äidinkielinään englantia ja ranskaa; hänestä tuli varsinainen polyglotti, sillä hän oppi jo nuorena myös saksaa, espanjaa ja italiaa. Hän seurusteli jonkin aikaa David Bowien kanssa ja oli Salvador Dalín henkilökohtainen ystävä. Hän on poseerannut myös "Playboylle".


title: Amanda Lear

text: Lear menetti miehensä tulipalossa vuonna 2000. Hänet on nähty useissa televisio-ohjelmissa ja joissain elokuvissakin. Juontajana hän saavutti erityistä suosiota Italiassa. Lear julkaisi romaanin " L'immortel" (1987). Hänestä tuli vuonna 2006 Ranskan Ordre des Arts et des Lettres'n "chevalier".


title: Amanda Lear

text: Learin albumi "Brief Encounters" ilmestyi kesällä 2009. Hän on myös ollut Italian "Tanssii tähtien kanssa" -ohjelman tuomaristossa.


title: Mellieħa

text: Mellieħa on lähes 11 000 asukkaan kunta Maltalla. Se sijaitsee Maltan saaren pohjoisosassa. Se on pinta-alaltaan yksi suurimmista Maltan kunnista. Mellieħassa sijaitsee myös Maltan pisin uimaranta, Mellieħa Beach, sekä Maltan ainoa luonnonsuojelualue (, )).


title: Nikola Špirić

text: Nikola Špirić (, s. 4. syyskuuta 1956, Drvar, Bosnia ja Hertsegovinan kansantasavalta, Jugoslavian federatiivinen kansantasavalta) on bosnialainen serbipoliitikko, maan pääministeri 2007–2012 ja valtiovarainministeri 2012–2015. Hän edustaa serbien Itsenäisiä sosiaalidemokraatteja (Савез независних социјалдемократа).


title: Nikola Špirić

text: Špirić on viettänyt lapsuutensa Drvarissa, kävi koulua Sarajevossa ja opiskeli Sarajevon yliopistolla. Hän on taloustieteen tohtori. Špirić oli Banja Luka yliopiston professori vuodesta 1992. Hän on myös ollut nelivuotiskauden Bosnia ja Hertsegovinan parlamentissa. Hän oli ylähuoneen puhemies 2002–2003 ja alahuoneen 2003–2004 ja 2005–2006.


title: Nikola Špirić

text:
Bosnia-Hertsegovinan parlamentti vahvisti 9. helmikuuta 2007, neljä kuukautta vaalien jälkeen, Špirićin maan pääministeriksi. Hänen hallitukseensa kuuluu vuosien 1992–1995 sodat päättäneen sopimuksen mukaisesti edustajia maan kolmesta suurimmasta etnisestä ryhmästä. Špirićin hallitus oli ensimmäinen maassa ilman kansainvälistä valvontaa toiminut sitten 1992–1995 sodan. Hän erosi lokakuun 2007 lopulla vastalauseeksi Korkean edustajan Miroslav Lajčákin vaatimuksille vahvistaa keskushallitusta ja ajaa läpi uudistukset, jotka mahdollistaisivat maan pääsyn Euroopan unioniin. Serbien mielestä vallan siirto keskusvallalle johtaisi muslimien ylivaltaan maassa.
Kriisin selvittyä Špirić nimitettiin uudelleen pääministeriksi.


title: Sahalahden kirkko

text: Sahalahden kirkko on yksi Kangasalan evankelis-luterilaisen seurakunnan kirkoista. Se on vuonna 2005 perustetun, mutta pitkän historian omaavan Sahalahden kappeliseurakunnan käytössä. Sahalahti oli vuosina 1557–1581 Pälkäneen seurakunnan kappeliseurakunta ja vuosina 1581–2004 itsenäinen seurakunta ja kunta. Alueella oli tosin vakiintunutta jumalanpalveluselämää mitä todennäköisimmin jo keskiajalla.


title: Sahalahden kirkko

text: Nykyinen kirkko on alueen kolmas kirkko. Ensimmäinen kirkko rakennettiin nykyisen kirkon itäpuolelle vuonna 1559. Kirkko kuitenkin paloi salamaniskusta vuonna 1728. Toinen kirkko nousi entisen paikalle vuosina 1728–1729. Se oli kansanmiehen suunnittelema puinen ristikirkko. Jo vuoden 1780 piispantarkastuksessa sen todettiin vaativan nopeaa korjaamista. Vuonna 1804 Kihlakunnan Syytinkioikeus velvoitti sahalahtelaiset rakentamaan uuden kirkon. Hautausmaalla on muistokivi vuosien 1559 ja 1729 kirkkojen paikalla.


title: Sahalahden kirkko

text: Sahalahden kolmas eli nykyinen, empiretyylinen kupolikirkko, rakennettiin vuosina 1827–1829. Piirustukset laati intendentinkonttori Carl Ludvig Engelin johdolla. Pohjana arvellaan olleen tälläkin kertaa kansanmiehen laatimia piirustuksia. Vuonna 1843 valmistui muun muassa Ylistaron kirkon piirtäneen valtionarkkitehti E. Lohrmanin suunnittelema kirkon tapuli, joka liitettiin solarakennuksella runkohuoneeseen. Kirkossa on noin 550 istuinpaikkaa. Kirkko peruskorjattiin ja restauroitiin vuosina 1999–2002.


title: Sahalahden kirkko

text: Alttaritaulu on Aleksandra Såltinin vuonna 1896 maalaama "Tulkaa minun tyköni". Kirkon sakastin eteistilassa säilytetään Turun akatemian piirustusmestarin Anders Dahlstenin vuonna 1752 maalaamaa edellistä alttaritaulua "Kristus ristillä". Urut ovat Kangasalan urkutehtaan vuonna 1889 rakentamat. Vuonna 1981 ne uudistettiin 16-äänikertaisiksi. Tapio Tiitu laati niiden disposition.


title: Sahalahden kirkko

text: Sahalahden hautausmaalla sijaitseva surevaa leskeä ja lasta kuvaava sankarihautausmaan muistopatsas on Erkki Toukolehdon kätten työtä vuodelta 1949.


title: Sahalahden kirkko

text: Sahalahden kirkko-esite


title: Miroslav Lajčák

text:
Miroslav Lajčák (s. 20. maaliskuuta 1963 Poprad) on slovakialainen diplomaatti, ulkoministeri tammikuusta 2009 Ficon hallituksessa Ján Kubišin siirryttyä YK:n Euroopan talouskomission johtoon. Lajčák oli ulkoministerinä myös Ficon II hallituksessa 2012–.
Hän oli Yhdistyneiden kansakuntien yleiskokouksen puheenjohtaja 2017–2018.


title: Miroslav Lajčák

text: Lajčák on opiskellut lakia Bratislavan Comeniuksen yliopistolla sekä väitellyt Moskovan kansainvälisten suhteiden instituutissa. Hän liittyi Tšekkoslovakian ulkoministeriön palvelukseen 1988. Hän oli Tšekkoslovakian ja myöhemmin Slovakian lähettiläänä Moskovassa ja Japanissa. Vuodesta 1993 hän oli ulkoministeri Jozef Moravčíkin, myöhemmän pääministerin kansliapäällikkönä. Vuodesta 2001 hän oli lähettiläänä Belgradissa Jugoslaviassa, myöhemmin Serbia ja Montenegrossa. Hän oli EU:n valvojana vuoden 2006 Montenegron itsenäisyysäänestyksessä.


title: Miroslav Lajčák

text: Kesäkuussa 2007 Lajčák nimitettiin YK:n Korkean edustajan ja EU:n erikoislähettilään asemaan Bosnia ja Hertsegovinaan Christian Schwarz-Schillingin seuraajaksi.


title: Mongoliantammi

text:
Mongoliantammi ("Quercus mongolica") on tammilaji, joka kasvaa luonnonvaraisena Koillis-Aasiassa Kaukoidän monsuunisekametsävyöhykkeellä. Sitä tavataan Japanissa, Kuriileilla, Sahalinilla, Mantšuriassa, Koreassa, Mongolian itäosissa ja Siperian itäosissa.
Mongoliantammi voi kasvaa 30 metriä korkeaksi. Yksittäispuuna kasvaessaan se on tyypillisesti korkeuttaan leveämpi. Lehdet ovat nahkamaiset, sormilehdykkäiset (muistuttavat hevoskastanjan lehtiä).


title: Reposaaren tuulipuisto

text: Reposaaren tuulipuisto on Suomen Hyötytuuli Oy:n omistama Porissa sijaitseva tuulipuisto. Se koostuu seitsemästä 1 MW:n ja yhdestä 2 MW:n tuulivoimalasta sekä kahdesta 3,3 MW:n tuulivoimalasta. Ne on pystytetty Reposaaren ympäristöön, muun muassa Mäntyluodosta Reposaareen johtavan pengertien varrelle sekä Tahkoluodon satamaan.


title: Reposaaren tuulipuisto

text: Reposaaren tuulipuiston rakentaminen aloitettiin vuonna 1999. Tuulipuistoon kuuluu myös opastuskeskus, joka on avoinna yleisölle tilauksesta.


title: Reposaaren tuulipuisto

text: Reposaaren tuulipuistosta purettiin elokuussa 2014 yksi vuonna 1999 rakennetuista 1 MW:n tuulivoimaloista. Voimala rikkoutui pääsiäisenä 2014.


title: Birgu

text: Birgu () on pieni kaupunki Maltalla, jonka asukasluku oli hieman alle 2 500 vuonna 2017. Vuoden 2011 väestönlaskennassa asukkaita oli 2 489. Kaupunki sijaitsee Maltan saaren koillisosassa, suuren Grand Harbour -sataman eteläpuolella. Yhdessä Senglean ja Cospicuan kanssa se muodostaa alueen, jota kutsutaan usein "kolmeksi kaupungiksi". Kaikki kolme kaupunkia ovat vahvasti linnoitettuja. Birgussa käytiin Maltan piirityksen aikana vuonna 1565 ratkaisevia taisteluita, kun Johanniitat onnistuivat lyömään Osmannien valtakunnan joukot. Siksi kaupungin italiankielinen nimi onkin "Città Vittoriosa", voitokas kaupunki.


title: Mustatammi

text: Mustatammi ("Quercus velutina") on tammilaji, joka kasvaa luonnonvaraisena Pohjois-Amerikan itäosissa. Intiaanit ovat käyttäneet sen sisäkuorta värjäykseen keltaisen värin aikaansaamiseksi. Tätä Kversitroni-nimistä väriainetta on myyty laajasti Euroopassa ennen toista maailmansotaa, ja esimerkiksi saksankielinen nimi on Färber-Eiche, väritammi.


title: Mustatammi

text: Mustatammi muodostaa usein hybridejä punatammen ja sen lähisukulaisten kanssa.


title: Mustatammi

text: Mustatammi jää levinneisyysalueensa pohjoisoissa noin 20–25 metriä korkeaksi, mutta saattaa etelässä kasvaa yli 40-metriseksi. Lehtien yläpinta on kiiltävän vihreä, alapinta kellanruskea. Lehdet ovat 10–20 cm pitkät, ja niissä on 5–7 liuskaa, joita erottavat U:n muotoiset lovet.


title: Nuenen, Gerwen en Nederwetten

text: Nuenen, Gerwen en Nederwetten on Alankomaissa Pohjois-Brabantin provinssissa sijaitseva kunta. Asukkaita kunnassa on 22 571 (30.6.2008) ja väestötiheys on 666 as./km². Kunnan pinta-ala on 34,11 neliökilometriä, josta vettä on 0,23 km². Nuenen, Gerwen en Nederwettenin pormestari on Wim Ligtvoet. Kunnan keskuspaikka on Nuenen. Muut asutuskeskukset ovat Eeneind, Gerwen, Nederwetten, Opwetten ja Stad van Gerwen.


title: Nuenen, Gerwen en Nederwetten

text: Nuenen, Gerwen en Nederwettenin naapurikunnat ovat Sint-Oedenrode pohjoisessa, Laarbeek koillisessa, Helmond idässä, Geldrop-Mierlo etelässä, Eindhoven lännessä ja Son en Breugel luoteessa. Nuenenista on matkaa Alankomaiden viidenneksi suurimpaan kaupunkiin Eindhoveniin noin kymmenen kilometriä.


title: Nuenen, Gerwen en Nederwetten

text:
Taidemaalari Vincent van Gogh vietti vuodet 1883–1885 Nuenenissa.
Kunnan pormestari on Wim Ligtvoet. Nuenen, Gerwen en Nederwettenin kunnanvaltuuston koostumus:


title: Takiaistammi

text: Takiaistammi ("Quercus macrocarpa") on tammilaji, joka kasvaa luonnonvaraisena Pohjois-Amerikan keski- ja itäosissa.


title: Takiaistammi

text: Takiaistammi kasvaa noin 30 metriä korkeaksi ja rungon halkaisija voi olla kolme metriä. Lehtien yläpinta on kiiltävänvihreä, alapinta kellanruskea. Lehdet ovat 7–15 cm pitkät. Terhot ovat harvinaisen suuria, 2–5 cm pitkiä.


title: Takiaistammi

text: Takiaistammi on nopeakasvuinen ja kestävä, siksi sitä käytetään puistopuuna.


title: Siemens Wind Power

text: Siemens Wind Power A/S on saksalaisomisteinen tuulivoimaloita valmistava yritys, entinen tanskalainen Bonus Energy A/S.


title: Siemens Wind Power

text: Bonus 450 kW-voimaloita Suomessa on kaksi: Lammasoaivin tuulivoimala 1 ja Lammasoaivin tuulivoimala 2. Ne kuuluvat Tunturituuli Oy:lle.


title: Siemens Wind Power

text: Bonus 600 kW-tuulivoimaloita Suomessa on kuusi. Ne kuuluvat Tunturituuli Oy:lle (Oloksen tuulivoimalaitokset 1-2, 3-5 ja Lammasoaivin tuulivoimalaitos 3)


title: Siemens Wind Power

text: Bonus 1 MW on yleinen tuulivoimalatyyppi, jota on valmistanut tanskalainen Bonus Energy A/S, joka on siirtynyt 2004 saksalaiselle Siemensille, jolloin siitä tuli Siemens Wind Power A/S.


title: Siemens Wind Power

text: Suomessa Bonus 1 MW-tuulivoimaloita on kahdeksan Reposaaren tuulipuistossa Meri-Porissa ja kuuluvat Suomen Hyötytuuli Oy:lle sekä kaksi Kotkan Energia Oy:lle.


title: Siemens Wind Power

text: Kolmilapainen tanskalainen tuulivoimalamalli on VTT:n arvioiden mukaan menestynein. Oleellista tuulivoimalassa sen käytön aikana ovat vähäiset ylläpitokustannukset. Tuulivoiman tuotannossa laitoksen kustannukset ovat noin 80% elinkaarenaikaisen sähköntuotannon kustannuksista ja 20% koostuu muista kustannuksista. 80%:n laitoskustannuksista 16% eli kokonaiskustannuksista 12,8% muodostuu laitoksen potkurinlavoista. Tuulijakaumassa tuulen tyypillisin nopeus on 5 m/s - 6 m/s. Tuulivoimalan tuottama energia voi olla 59,3% tuulen energiasta.


title: Siemens Wind Power

text: Bonus 2 MW-voimaloita Suomessa on yksi, Meri-Porin tuulivoimalaitos 9, joka kuuluu Suomen Hyötytuuli Oy:lle.


title: Siemens Wind Power

text: Bonus 2,3 MW on edellisestä kehittyneempi versio. Niitä Suomessa on viisi.


title: Kalanmaksaöljy

text: Kalanmaksaöljy on kalan (yleensä jonkin turskakalan) maksasta valmistettavaa öljyä. Siinä on paljon D-vitamiinia sekä pienempiä määriä A-vitamiinia ja E-vitamiinia. Kalanmaksaöljy sisältää paljon myös omega-3-rasvahappoja.


title: Kalanmaksaöljy

text: Kalanmaksaöljyistä on tuotantovaiheessa poistettu kala-allergiaa aiheuttavat kalan proteiinit, mutta proteiineista voi silti jäädä jälkiä tuotteisiin. Siksi kala-allergikkojen tulee aloittaa kalanmaksaöljyn käyttö varovasti. Tuotteiden soveltuvuus on hyvin yksilöllistä. Tutkimuksen mukaan kalanmaksaöljy muun muassa pienentää lapsen diabetesvaaraa. Kalanmaksaöljyn useita väitettyjä terveysvaikutuksia on kuitenkin epäilty eräässä tutkimuksessa, ja Yhdysvaltain terveysviranomaiset ovat myös varoittaneet turhien omega-3 lisäkkeiden syömisen vaaroista .


title: Homelin alue

text: Homelin alue eli "Gomelin alue" (, ) on Valko-Venäjän etelä- ja kaakkoisosassa sijaitseva maakunta (oblasti).


title: Homelin alue

text: Homelin alueen pinta-ala on 40 400 neliökilometriä. Lokakuun 2009 väestönlaskennan perusteella alueella asui 1 440 718 ihmistä. Heistä enemmistö eli lähes kolme neljäsosaa (72,9 %, eli 1 050 751 ihmistä) oli kaupunkilaisia. Maaseudulla asui enää 27,1 % väestöstä. Varsinaisissa kaupungeissa asuvan väestön ohella kaupunkityyppisisten taajamien asukkaat on tilastossa katsottu kaupunkilaisiksi.


title: Homelin alue

text: Maakunta rajoittuu etelässä Ukrainaan (Žytomyrin, Kiovan ja Tšernihivin alueet) ja idässä Venäjän Brjanskin alueeseen. Alueen länsipuolella sijaitsee Valko-Venäjän Brestin alue. Pohjoisnaapureita ovat Minskin ja Mahiljoun alueet.


title: Homelin alue

text: Oheinen taulukko kuvaa alueen pääkaupungin Homelin ilmastoa. Tiedot ovat kaudelta 1961–1990. Alueella ja myös Homelissa on sittemmin mitattu useita taulukon normaalijakson lämpötiloja äärevämpiä lukemia. Esimerkiksi ilman lämpötila kohosi +38,9 celsiusasteeseen elokuun 2010 helteiden aikana.


title: Homelin alue

text:
Homelin maakunta jakautuu aluehallinnollisesti 22 itsehallinnolliseen osaan: Homelin kaupunkipiiri ja 21 piiriä. Nämä maakunnan alaiset piirit ovat (asukasluvut 2009 väestönlaskennasta):
Alueen suurimmat kaupungit ovat Homel, Mazyr, Žlobin, Svetlahorsk ja Retšytsa. Oheisessa taulukossa on lueteltu Homelin alueen yli 10 tuhannen asukkaan taajamat asukasluvun mukaisessa suuruusjärjestyksessä - ensin suomeksi, sitten valkovenäjän ja venäjänkielisessä muodossa. Väkiluvut perustuvat vuoden 2009 väestönlaskentaan.


title: Homelin alue

text:
Homelin alueen läpi kulkevat suurimmat valtatiet ovat:
Alueen suurimmat kaupungit ovat rautatieyhteyden varrella.Rautatieyhteyksistä merkittävimpiä ovat mm. Minskistä Babruiskin ja Žlobinin kautta Homeliin saapuva ja edelleen Kiovaan vievä rata, poikittaisyhteys Brest-Pinsk-Homel (lännessä yhteys Puolaan), ja pohjoisesta Pietarin ja Moskovan ratoihin liittyvä Orša–Mahilou–Žlobin–Mazyr -rata, joka jatkaa Ukrainaan.


title: Homelin alue

text:
Alueen tärkeimmät lentokentät sijaitsevat Homelin piirissä: Homelin lentoasema Homelin keskustasta koilliseen ja Pribytkin sotilaslentokenttä kaupungista eteläkaakkoon.
Jokiyhteyksistä merkittävimmät ovat Mahiljoun suunnalta Žlobinia sivuten Kiovaan ja Mustaanmereen laskeva valtajoki Dnepr, sen Homelin läpi kulkeva sivuhaara Sož, Babruiskin suunnasta laskeva toinen sivujoki Berezina ja lännestä Pinskin ja Mozyrin kautta virtaava kolmas sivujoki Pripet, joka yhtyy Dnepriin Ukrainan puolella.


title: Homelin alue

text: Tšernobylin ydinvoimalaonnettomuuden seurauksena 69,3 % Homelin alueesta saastui radioaktiivisten nuklidien vaikutuksesta. Onnettomuuden seurauksena alueen maankäyttöä jouduttiin muuttamaan merkittävästi. Maataloustuotantoa vähennettiin ratkaisevasti tai lopetettiin. Suuret osat kaikkein vakavimmin saastuneista muutettiin rauhoitusalueiksi. Homelin alueen eteläosiin perustettiin Polesian säteily-ekologinen suojelualue. Myös esimerkiksi Homelin pohjoispuolelle on perustettu biologisia suojelualueita, joissa esimerkiksi marjojen ja sienten poiminta rajoitettua tai joissa liikkumista rajoitetaan.


title: Hard Boiled

text: Hard Boiled () on John Woon ohjaama hongkongilainen toimintaelokuva vuodelta 1992. Se tunnetaan myös nimellä Aseiden Jumala (). Hard Boiled oli viimeinen elokuva, jonka John Woo ohjasi kotimaassaan Hongkongissa ennen Yhdysvaltoihin muuttamistaan.


title: Hard Boiled

text:
Elokuva alkaa kuvaten etsivän ja peitetehtävissä olevan poliisin sidettä taistelussa triadia vastaan. Tapahtumat kehittyvät pitkäksi toimintahurjasteluksi, johon mahtuu monta juonikuviota. Ruumita syntyy elokuvan loppuun mennessä jopa 307. Hard Boiled rakentuu kolmen suuren toimintakohtauksen ympärille: alun teehuoneammuskelu, varastopetos keskiosassa, satama-ammuskelu, ja klimaattinen kolmekymmentäminuuttinen loppuammuskelu sairaalassa.
Vaikka elokuvan ensi-ilta nähtiin Suomessa Rakkautta & Anarkiaa -elokuvafestivaaleilla elokuvateatteri Maximissa syyskuussa 1993 (johon tapahtumaan ohjaaja John Woo itse osallistui), se kiellettiin Valtion elokuvatarkastamon päätöksellä 4.7.1994. Elokuva sai ikärajamerkinnän KK (kokonaan kielletty), joten sitä ei saanut enää laillisesti Suomessa enää esittää eikä levittää. Asiasta tehty valitus valtion elokuvalautakuntaan elokuussa 1994 ei tuottanut tulosta ja lautakunta päätti yksimielisesti pitää elokuvan kokonaan kiellettynä. Sellaisena se pysyikin aina aikuissensuurin poistumiseen asti lakimuutoksessa 1.1.2001.


title: Norman Boyd Kinnear

text: Norman Boyd Kinnear (11. elokuuta 1882 Edinburgh – 11. elokuuta 1957 Wimbledon) oli skottilainen eläintieteilijä.


title: Norman Boyd Kinnear

text: Kinnearin isänsä C. H. G. Kinnear oli edinburghilainen arkkitehti ja samaa sukua kuin Sir William Jardine. Opiskellessan Trinity Collegessa Glenalmondissa hän teki samanaikaisesti vapaaehtoistyötä assistenttina Kuninkaallisessa skottilaisessa museossa (Royal Scottish Museum) 1905–1907. Vuonna 1905 hän osallistui keräilyretkelle Huippuvuorille.


title: Norman Boyd Kinnear

text: William Eagle Clarken suosituksesta hänet palkattiin Bombay Natural History Societyn kuraattoriksi vuosiksi 1907–1919. Hän toimi myös seuran lehden apulaistoimittajana.


title: Norman Boyd Kinnear

text: Vuonna 1913 hän avioitui Gwendolen Beatrice Millardin kanssa, jonka suku asui Intiassa ja oli tekemisissä BNHS:n kanssa. Vuonna 1920 Kinnear valittiin Natural History Museumin eläintieteen osaston assistentiksi, vuodesta 1945 alkaen osaston hoitajaksi ja elokuusta 1947 alkaen museon johtajaksi. Hän jäi eläkkeelle 3. huhtikuuta 1950 ja lytöiin ritariksi saman vuoden heinäkuussa.


title: Norman Boyd Kinnear

text: Kinnear oli "Bulletin of the British Ornithologists' Club" -julkaisun toimittaja 1925–1930 ja British Ornithologists' Unionin (BOU) puheenjohtaja 1943–1948. Hän toimi myös "Councils of the National Trust"issa ja "Zoological Society"ssa. Hän oli eräs "Society for the History of Natural History"n perustajista.


title: Norman Boyd Kinnear

text: Kinnear kirjoitti kaksi artikkelia Intian ornitologian ja nisäkästutkimuksen historiasta "Journal of the Bombay Natural History Society" -julkaisuun.


title: Norman Boyd Kinnear

text: Kinnear kuvaili ja nimesi linnuista ainakin isotrogonin ("Harpactes wardi"), vanuatunkeisarikyyhkyn ("Ducula bakeri"), tiibetintiaistimalin ("Alcippe ludlowi") ja yhdessä Batesin kanssa arabiantikan ("Dendrocopos dorae").


title: Vallisaaren räjähdysonnettomuus

text: Vallisaaren räjähdysonnettomuus oli puolustusvoimien ammusvarikolla Helsingin Vallisaaressa 9. heinäkuuta 1937 tapahtunut suuronnettomuus. Siinä sai surmansa 12 ihmistä ja loukkaantui ainakin kymmeniä. Useita rakennuksia ja muuta infrastruktuuria tuhoutui täysin tai vaurioitui. Vallisaaressa työskennelleen sotilasmestari Rikhard Antilan mukaan tuhoalue oli jälkeenpäin "melkoisesti myllerretty". "Muun muassa lastauslaiturille johtava tie ja rata olivat kokonaan kadonneet."


title: Vallisaaren räjähdysonnettomuus

text: Onnettomuus sai ilmeisesti alkunsa rannikkotykistön taistelupanosten varomattomasta käsittelystä. Varasto varastolta edennyt räjähdysten sarja jatkui koko päivän ja näkyi ja tuntui kaupungissa asti. Saarella olleet yrittivät pelastautua miten taisivat, osa veneillä, osa uiden. Aluksi sammutustöitä johti kapteeni Arvo Kartano, Suomenlinnan kurikomppanian myöhempi huonomaineinen päällikkö. Tulipalon sammutustöihin komennettiin Santahaminan ja linnakesaarten palokunnat, ja niihin osallistui myös Helsingin VPK. Sammutustoimet sujuivat kuitenkin hitaasti, koska palomiesten ja sotilaiden piti toistuvasti suojautua räjähdysten ja ilmassa lentävien ammusten vuoksi. Alueella tapahtui joitakin räjähdyksiä ilmeisesti vielä seuraavana aamuna jälkisammutustöiden yhteydessä.


title: Vallisaaren räjähdysonnettomuus

text: Pääesikunnan taisteluvälineosaston päällikkö, insinöörieversti Aleksanteri Huuri kuoli pari päivää tapahtuman jälkeen sydänkohtaukseen.


title: Vallisaaren räjähdysonnettomuus

text: Onnettomuudessa kuolleista 11 haudattiin 17. heinäkuuta Suomenlinnaan Piperin puiston viereen paikkaan, josta on näkymä Vallisaareen. Vuonna 1951 paikalle pystytettiin obeliskimainen muistokivi "Mortuis", joka on omistettu Suomenlinnassa erilaisissa suurissa onnettomuuksissa kuolleille.


title: Sid Atkinson

text: Sidney ”Sid” James Montford Atkinson (14. maaliskuuta 1901 – 31. elokuuta 1977) oli eteläafrikkalainen yleisurheilija ja 110 metrin aitajuoksun olympiavoittaja Amsterdamissa 1928.


title: Sid Atkinson

text: Atkinson nousi kansainväliselle tasolle 1922 juostessaan 110 metrin aidat 15,2 ja 400 metrin aidat 56,5. Hän oli myös erinomainen pituushyppääjä, jonka ennätys oli yli 730.


title: Sid Atkinson

text: Pariisin olympialaisissa 1924 ennakkosuosikki oli Yhdysvaltain George Guthrie. Atkinson juoksi alkuerien nopeimman ajan 15,2 ja oli samalla ajalla välierässään toinen Guthrien jälkeen. Loppukilpailussa Atkinson johti, mutta osui viimeiseen aitaan ja hävisi niukasti Yhdysvaltain yllättäjälle Daniel Kinseylle. Molempien aika oli 15,0. Guthrie hylättiin hänen kaadettuaan liian monta aitaa.


title: Sid Atkinson

text: Seuraavien neljän vuoden ajan Atkinson työskenteli vientiliikkeen johtajana ja harjoitteli vain vähän. Hän teki kuitenkin paluun Amsterdamin olympialaisiin. Siellä Atkinson voitti alkueränsä ajalla 15,2 ja oli välierässään toinen Yhdysvaltain Steve Andersonin jälkeen. Loppukilpailussa kulta- ja hopeamitalistien ero oli yhtä niukka kuin neljä vuotta aiemmin, mutta tällä kertaa Atkinson voitti Andersonin jäädessä hopealle. Loppuaika oli molemmilla 14,8, mikä jäi Atkinsonin uran parhaaksi.


title: Inkere (täsmennyssivu)

text: Inkere voi tarkoittaa seuraavia:


title: William R. Mead

text: William R. Mead voi tarkoittaa seuraavia:


title: NEG Micon

text: NEG Micon A/S oli tanskalainen tuulivoimalan valmistaja. Yritys yhdistettiin kilpailijaansa Vestas Wind Systems A/S:iin 2004.


title: Kultamalawinahven

text: Kultamalawinahven ("Melanochromis auratus") on endeemisenä afrikkalaisen Malawijärven eteläosissa elävä kirjoahvenlaji, jota voidaan pitää myös akvaariossa.


title: Kultamalawinahven

text: Kooltaan kultamalawinahvenkoiraat ovat hieman naaraampia kookkaampia ja voivat saavuttaa noin 11 cm pituuden. Koiras on pohjaväriltään musta, mutta kylkijuova, evät ja selkä ovat kiiltävän hopeanharmaat. Naaraiden ja nuorten yksilöiden pohjaväri on kullankeltainen ja poikittaisjuovat ovat tummat. Kultamalawinahvenen väritys on vaatimattomampi, jos sen ravinto ei sisällä riittävästi kasveja.


title: Kultamalawinahven

text: Kultamalawinahvenet elävät mielellään kivikkopohjan läheisyydessä. Akvaariokalana lajia ei suositella vasta-alkajille, sillä se on yksi aggressiivisimmista kirjoahvenista. Erityisesti koiraat suhtautuvat hyvin väkivaltaisen vihamielisesti myös muihin kaloihin, jotka hiemankin muistuttavat sitä itseään. Erityisesti pienessä akvaariossa ei kahden lajin koiraan pitäminen ole suositeltavaa. Koiraat saattavat käyttäytyä aggressiivisesti myös naaraskultamalawinahvenia kohtaan, minkä vuoksi on hyvä pitää vähintään kahta naarasta yhtä koirasta kohti. Tällöin on todennäköistä, että edes toinen naaraista selviää. Useiden muiden Malawijärven kirjoahventen tapaan naaraat hautovat mätiään suussa.


title: Kultamalawinahven

text: Kultamalawinahvenet elävät vedessä, jonka lämpötila on 22–26 °C ja pH 7,0–8,5. Ravintonaan laji käyttää pääasiassa levää ja kasveja.


title: Alphen-Chaam

text: Alphen-Chaam on Alankomaissa Pohjois-Brabantin provinssissa sijaitseva kunta. Asukkaita kunnassa on 9 421 (1.1.2009) ja väestötiheys on 101 as./km². Kunnan pinta-ala on 93,64 neliökilometriä, josta vettä on 0,5 km². Alphen-Chaamin pormestari on Harrie Nuijten.


title: Alphen-Chaam

text: Alphen-Chaamin naapurikunnat ovat Gilze en Rijen pohjoisessa, Goirle idässä, Ravels (Belgiassa) kaakossa, Baarle-Nassau etelässä, Hoogstraten (Belgiassa) lounaassa ja Breda luoteessa.


title: Alphen-Chaam

text: Alphen-Chaam muodostui 1. tammikuuta 1997, kun kunnat Alphen en Riel ja Chaam sekä osa Nieuw-Ginnekenistä yhdistyivät.


title: Mario Been

text: Mario Been (s. 11. joulukuuta 1963) on alankomaalainen jalkapallovalmentaja ja entinen keskikenttäpelaaja.


title: Mario Been

text: Feyenoord Rotterdamissa jo juniorina pelannut Been aloitti ammattilaisuransa Feyenoordissa kaudella 1982/83. Nuori ja lahjakas Been nousi nopeasti Feyenoordin avausmiehistöön ja oli juhlimassa tuplamestaruutta (Eredivisie ja KNVB Cup) kaudella 1983/84. Samana vuonna hänet palkittiin Kultaisella kengällä Eredivisien lupaavimpana pelaajan. Samana vuonna hän pelasi myös ainoaksi jääneen maaottelunsa Alankomaiden maajoukkueessa.


title: Mario Been

text: Been edusti Feyenoordia kaikkiaan kuusi kautta pelaten seurassa 137 liigaottelua ja tehden niissä 53 maalia. 1988 hän siirtyi Italiaan ja Pisa Calcioon, jota hän edusti kolme kautta palaten takaisin kotimaahansa, tällä kertaa Roda JC:hen lokakuussa 1990. Been jatkoi Rodasta SC Heerenveeniin, jota edusti kaudella 1991/92. Seuraava kausi kului Itävallassa FC Tirol Innsbruckissa, mutta peliaikaa tuli vain 14 ottelun verran ja Been palasi takaisin Alankomaihin. Hän lopetti aktiiviuransa kauden 1994/95 jälkeen Excelsior Rotterdamin paidassa.Peliuransa jälkeen Been oli poissa viheriöiltä viitisen vuotta, kunnes heinäkuussa 2000 Bert van Marwijk nosti hänet apuvalmentajakseen Feyenoord Rotterdamiin. Been työskenteli van Martwijkin aisaparina neljä kautta ja oli mukana juhlimassa UEFA Cupin voittoa kaudella 2001/02. Van Martwijkin lähdettyä Feyenoordista kesällä 2004 Been jäi pois valmennustehtävistä. Vuotta myöhemmin hän teki debyyttinsä päävalmentajana Excelsior Rotterdamin peräsimessä. Kausi seurassa oli menestyksekäs ja päättyi Eerste Divisien voittoon ja nousuun pääsarjatasolle.


title: Mario Been

text: Menestyskauden jälkeen Been siirtyi NEC Nijmegenin päävalmentajaksi. Ensimmäisellä NEC-kaudellaan hän johdatti seuran Eredivisiessä kymmenenneksi ja kausi 2007/08 päättyi kahdeksanteen sijaan. Eurocup-playoffseissa Been johdatti NECin UEFA Cupiin kaudeksi 2008/09.


title: Mario Been

text: Tammikuussa 2009 Been teki sopimuksen kriisiin ajautuneen suurseura Feyenoordin kanssa. Sopimuksen mukaan Been siirtyy heinäkuussa 2009 Feyenoordin uudeksi päävalmentajaksi. Sopimus julkistettiin pian Gertjan Verbeekin potkujen jälkeen. Debyyttikaudellaan Been palautti Feyenoordin taistelemaan kärkipään sijoista Eredivisessä. Seura sijoittui lopulta neljänneksi, mutta eroa mestariseura FC Twenteen kertyi 23 pistettä. KNVB Cupissa Beenin suojatit etenivät finaaliin, mutta hävisivät kaksiosaisen finaalisarjan AFC Ajaxille yhteismaalein 6–1.


title: Mario Been

text: Kaudella 2010/11 Feyenoord valui jälleen kauemmas Eredivisien kärkikahinoista ja kritiikki Beeniä kohtaan kasvoi. Kymmenes sija riitti kuitenkin seurajohdolle ja Been sai kauden jälkeen jatkaa tehtävässään. Hän kuitenkin erosi itse heinäkuun puolivälissä pelaajilta saamansa kritiikin ja epäluottamuksen vuoksi.


title: Mario Been

text: Elokuun lopulla 2011 Beenistä tuli Belgian mestarijoukkue KRC Genkin uusi päävalmentaja. Hän korvasi tehtävässä Al-Jazira Clubiin siirtyneen Franky Vercauterenin, joka oli luotsannut seuran Mestarien liigan lohkovaiheeseen. Been luotsasi Genkin Belgian cupin mestariksi toukokuussa 2013. Kaudella 2013/14 Genk taisteli Belgian liigassa paikasta mestaruuden ratkaisevaan play off -vaiheeseen. Odotuksia heikommat tulokset johtivat lopulta Beenin potkuihin helmikuussa 2014.


title: Mario Been

text: Elokuussa 2016 Been palasi valmennustehtäviin, kun hänestä tuli Dick Advocaatin apuvalmentaja turkkilaisseura Fenerbahçe SK:ssa. Kauden 2016/17 jälkeen Been siirtyi Turkista kyproslaisen APOELin päävalmentajaksi. Been sai kuitenkin potkut jo heinäkuun lopussa 2017 valmennettuaan APOELia vain kolmessa ottelussa.


title: Raqqa

text: Raqqa () eli Rakka on ar-Raqqan maakunnan hallintokeskus Syyrian pohjoisosassa, Eufratjoen pohjoisrannalla. Vuoden 2004 väestönlaskennan mukaan kaupungissa asui 220 488 henkeä ja koko Raqqan piirikunnassa yhteensä 503 960 henkeä. Raqqa (ar-Raqqa) oli ennen Syyrian sisällissotaa maan kuudenneksi suurin kaupunki ja sisällissodan aikana se tuli tunnetuksi Isis-järjestön epävirallisena pääkaupunkina.


title: Raqqa

text: Roomalaisen kirjailija Plinius vanhemman mukaan Raqqan perusti Aleksanteri Suuri, mutta on todennäköisempää että sen oikea perustaja on myöhemmin vaikuttanut Seleukidien valtakunnan perustanut Seleukos I Nikator. Ensimmäinen asutuskeskus paikalla rakennettiin Tal Bian kukkulalle hieman nykyisestä kaupungista itään ja se tuli tunnetuksi nimellä "Callinicum" seleukidihallitsija Seleukos II Kallinikoksen mukaan, joka laajensi kaupunkia vuosina 244-42 eaa.


title: Raqqa

text: Muslimit valloittivat kaupungin vuonna 639-40 jaa. Nykyisen soita tarkoittavan nimensä kaupunki sai umaijadikalifi Hisham ibn Abd al-Malikilta, joka rakennutti Raqqaan kaksi palatsia. Vuonna 771 abbasidikalifi Abu al-Mansur teki kaupungista valtakunnan toisen pääkaupungin Bagdadin ohella ja vuonna 772 al-Mansur rakennutti Bagdadin kaupunkisuunnitelman mukaisesti Raqqan kaupungin viereen "Rafiqah"-nimellä tunnetun varuskuntakaupungin, jota suojaamaan rakennettiin kaupunginmuuri. Muuria vahvistivat yhteensä sata 35 metrin välein rakennettua tornia. Samoihin aikoihin rakennutettiin myös Raqqan moskeija, jonka historiallisista osista nykyisin jäljellä ovat vain sen minareetti, sekä Nur al-Dinin valtakaudella vuosina 1165-66 rakennettu pylväikkö. Abbasidihallitsija Harun al-Rašid teki myös kaupungissa merkittäviä rakennushankkeita ja piti sitä tukikohtanaan vuosina 796–808. Raqqan abbasidien aikainen vanhakaupunki on ollut vuodesta 1996 Syyrian aielistalla ehdokkaaksi Unescon maailmanperintöluetteloon. Raqqa säilytti roolinsa merkittävänä alueellisena keskuksena abbasideja seuranneiden zangidien ja aijubidien valtakausilla, mutta se raunioitui mongolien hyökkäyksessä vuonna 1258.


title: Raqqa

text: Raqqa pysyi raunioina Mamelukkien valtakaudella ja se asutettiin uudelleen vasta Osmanien kukistettua Mamelukit vuonna 1517. Raqqa oli Osmanien alaisuudessa nimellinen maakuntakeskus, mutta se ei kasvanut entisiin mittoihinsa. Maakuntakeskus siirrettiin Urfaan turkmeeni- ja kurdiheimojen tekemien hävitysretkien seurauksena ja Raqqa jäi jälleen ilman asukkaita. Sen asuttivat uudelleen tšerkessit 1800-luvun loppupuolella ja seuraavan vuosisadan puolivälissä kaupungissa oli noin 5 000 asukasta. Raqqa toipui varsinaisesti vasta 1960-luvulla, jolloin siitä tuli al-Raqqan maakunnan keskus ja noin 40 kilometriä Raqqasta Eufratjoen ylävirtaan rakennettiin Tabqan pato. Vuonna 2004 Raqqa oli Syyrian kuudenneksi suurin kaupunki. Alue tunnettiin Syyrian leipäkorina, mutta muutama vuosi ennen vuonna 2011 syttynyttä Syyrian sisällissotaa alueelle iski kuivuus, joka teki osan maasta viljelykelvottomaksi ja ajoi paikallisia muuttamaan maan muihin kaupunkeihin. Damaskuksen hallinnon katsottiin myös laiminlyöneen syrjäseutuina pidettyjen Syyrian itäisten alueiden taloudellista kehitystä. Kaupungissa järjestettiin joitakin Bašar al-Assadin vastaisia mielenosoituksia, mutta al-Assadin kannattajat järjestivät omia suurempia vastamielenosoituksiaan.


title: Raqqa

text: Syyrian sisällissodan aikana vuosina 2012 ja 2013 hallituksen joukot menettivät ensin hallintansa suuressa osassa al-Raqqan maakuntaa ja maaliskuussa 2013 al-Nusran rintaman ja Ahrar al-Shamin taistelijat hyökkäsivät itse kaupunkiin. 4. maaliskuuta 2013 kaupungista tuli ensimmäinen kapinallisten käsiin päätynyt maakunnallinen keskus. Kapinallisten joukossa oli myös Isis-järjestön taistelijoita, jotka ottivat kaupungin kokonaan haltuunsa vuoden 2014 alussa. Sekä Syyrian asevoimat, Yhdysvaltojen johtama liittouma että Venäjä ovat sittemmin kohdistanet ilmaiskuja kaupunkiin tai sen lähistölle. Raqqaa pidettiin pitkään järjestön epävirallisena pääkaupunkina, mutta vuoden 2017 alkupuolella Isis on siirtänyt virkailijoitaan Mayadinin kaupunkiin Dayr al-Zawrin maakuntaan.


title: Raqqa

text: Yhdysvaltain tukemat Syyrian demokraattiset voimat hyökkäsivät kohti Raqqaa marraskuussa 2016. Syyrian demokraattisten voimien saavuttivat itse kaupungin kesällä 2017, josta lähtien kaupunki oli piiritettynä. Kesäkuussa 2017 Yhdysvaltojen johtaman koalition mukaan kaupungissa oli 3 000–4 000 Isis-järjestön taistelijaa. 17. lokakuuta uutisoitiin Syyrian demokraattisten voimien vallanneen koko kaupungin. SOHR::n mukaan taistelun loppua edeltäneen viiden kuukauden aikana kuoli yhteensä 3 250 henkilöä ja Raqqa is Being Slaughtered Silently-järjestön mukaan 1 873 siviiliä oli saanut surmansa. Monet aktivistit ovat syyttäneet Yhdysvaltojen ilmaiskuja siviiliuhrien aiheuttajana.


title: Raqqa

text: Vuden 2004 väestönlaskennan mukaan Raqqassa oli 220 488 asukasta. Kaupungin asukkaiden valtaosa on sunnalaisia arabeja. Pieniin vähemmistöihin kuuluvat kristityt, jotka muodostivat ennen sisällissotaa noin 1 % kaupungin asukkaista.


title: Raqqa

text: Syyrian sisällissodan takia taistelujen ja ilmaiskujen tieltä on paennut 160 000 kaupungin asukasta. YK:n arvion mukaan Isis-järjestön hallitsemalla piiritetyllä alueella on noin 50 000–100 000 asukasta. Kaupungin kristittyjä asukkaita uhattiin kuolemantuomiolla, elleivät he käänny islaminuskoon tai alistu noudattamaan ääri-islamistien julistamia säädöksiä.


title: Amanda Baker

text: Laura Amanda Baker (s. 22. joulukuuta 1979) on yhdysvaltalainen näyttelijä. Hän on esittänyt Babe Careyta sarjassa "All My Children" ja Jolene Crowellia "General Hospitalissa" sekä sen spin-offissa "General Hospital: Night Shift".


title: Amanda Baker

text: Baker on kotoisin Etelä-Carolinassa. Valmistuttuaan Wando High Schoolista hän pääsi opiskelemaan Etelä-Carolinan yliopistoon.


title: Symphytognathidae

text: Symphytognathidae on pieni, vain 44 lajia käsittävä hämähäkkiheimo. Kaikki heimon lajit ovat erittäin pienikokoisia.


title: Symphytognathidae

text: Ensimmäinen Symphytognathidae-heimon laji kuvattiin tieteelle vuonna 1905. Kaikki lajit ovat trooppisten alueiden lajeja ja lajirunsaus on suurimmillaan Keski- ja Etelä-Amerikassa, Tyynen valtameren saarilla sekä Australiassa. Muutama laji elää Afrikassa ja Aasiassa. Heimoon kuuluu useita maailman pienikokoisimpia hämähäkkilajeja, mm. "Patu digua" ja "Anapistula caecula", jotka kumpikin ovat alle puolen millimetrin pituisia. Vain pari lajia saavuttaa kahden millimetrin pituuden.


title: Symphytognathidae

text: Symphytognathidae-heimon lajeilla ei ole lainkaan hämähäkeille tyypillisiä lehtikeuhkoja vaan niiden tilalle on surkastunut yksinkertainen ilmaputkisto. Tämä riittää eläimen pienen koon takia. Muita heimolle ominaisia piirteitä ovat mm. jossain määrin yhteen kasvaneet kelikerit ja naaraalta voimakkaasti surkastuneet pedipalpit. Elinympäristönä on tavallisesti karike, mutta niitä esiintyy myös sammaleen joukossa ja jopa luolissa. Heimon lajien elintavat ovat suurelta osin tuntemattomia, mutta osa lajeista elää kleptoparasiitteinä muiden hämähäkkien verkoissa.


title: Symphytognathidae

text: Pyyntiverkko on tavallisimmin pyöreä, parin senttimetrin levyinen ja säteislankoja on erittäin paljon. Myös muunmuotoisia verkkoja kuitenkin esiintyy.


title: Juhani Paatela

text: Juhani Elias Paatela (5. joulukuuta 1917 Tampere – 23. syyskuuta 2008 Helsinki) oli suomalainen maataloustieteilijä, Maa- ja elintarviketalouden tutkimuskeskuksen ylijohtaja ja lintuharrastaja.


title: Juhani Paatela

text: Juhani Paatela oli arkkitehti Jussi Paatelan poika. Paatela kävi koulunsa Helsingin suomalaisessa reaalilyseossa. Hän valmistui agronomiksi kasvinviljelylinjalta vuonna 1944, jonka jälkeen hän aloitti tutkijana Maatalouskoelaitoksessa vuonna 1945. Tohtorinväitöksen hän suoritti 1947. Paatela oli Helsingin yliopiston kasvinviljelytieteen professori vuosína 1954–1973. Hän hoiti myös puutarhatieteen professorin virkaa vuodet 1956–1959.


title: Juhani Paatela

text: Paatela oli innokas lintuharrastaja ja hän tutki erityisesti lintujen laulua. Yhdessä Leo Lehtosen kanssa hän julkaisi "Laulavan lintukirjan" vuonna 1963. Paatela äänitti itse kaikki levyillä kuultavat linnunlaulut. Paatela kuvasi myös kaitafilmille naurulokkien elämää ja hän voitti teoksellaan "Wings and Rings" -palkintoja Zürichissä 1956 ja Cannesissa 1957. Hän myös vastaanotti Tiedonjulkistamisen valtionpalkinnon yhdessä muun toimituskunnan kanssa vuonna 1979 teoksesta "Metsä".


title: Juhani Paatela

text: Paatela oli Ruotsin Kuninkaallisen metsä- ja maatalousakatemian (Kungliga Skogs- och Lantbruksakademien) jäsen.


title: Juhani Paatela

text: Paatelan veljiä olivat arkkitehdit Jaakko ja Veli Paatela.


title: Khaled Aziz

text: Khaled Aziz (; s. 14. heinäkuuta 1981) on saudiarabialainen jalkapalloilija. Hän pelaa keskikentällä Al-Hilal-seurassa. Hän on pelannut myös Saudi-Arabian jalkapallomaajoukkueessa ja oli mukana vuoden 2006 MM-kilpailuissa.


title: Clifton Sextet

text: Clifton Sextet (lyh. C.S.) on vuonna 2002 perustettu, viisihenkinen helsinkiläinen suomenkielistä rockia soittava yhtye. Ennen levytyssopimuksen allekirjoittamista yhtye ehti julkaista neljä omakustanne-EP:tä ja kasvaa kolmihenkisestä äänitysprojektista oikeaksi bändiksi.


title: Clifton Sextet

text: Bändi perustettiin vuonna 2002, kun laulaja Juho Vanhatalo tapasi kitaristi Vesa-Matti Mäkisen ja Juho-Antti Aholan muutettuaan maalta kaupunkiin. Vanhatalo tutustui myös basisti Timo Suojärveen ja rumpali Sami Kettuseen, mutta heitä ei vielä silloin pyydetty mukaan bändiin.


title: Clifton Sextet

text: Clifton Sextet alkoi tehdä "Tiesitkö tämän minusta?" -EP:tä vuonna 2002. Se ei ollut teknisesti kovinkaan ammattitaitoinen, mutta se toi lisää innostusta ja soittamisen riemua. EP valittiin jopa Soundissa kuukauden demoksi.


title: Clifton Sextet

text: Toinen omakustanne "Ennen seitsemää" julkaistiin kesäkuussa 2004. Kolmas EP "Kenen luona olit yötä?" tehtiin vielä alkuperäisellä kokoonpanolla, mutta pian sen jälkeen päätettiin hankkia myös basisti ja rumpali.


title: Clifton Sextet

text: Kesällä 2006 alettiin äänittää ensimmäistä kertaa uudella kokoonpanolla ja tammikuussa 2007 C.S. julkaisi neljännen omakustanne-EP:n "Tästä paikasta suoraan ylöspäin". Tulos oli valmiimpi kuin aikaisemmin, ja sai myös paremman vastaanoton.


title: Clifton Sextet

text: Bändi voitti YleX:n demoraadin, ja kanavan kuulijat äänestivät bändille toisen sijan seuraavan viikon Himotuimmat-äänestyksessä. YleX julkisti joulukuussa 2007, että Clifton Sextet oli vuoden eniten Himotuimmat-ääniä kerännyt demovoittaja. Yhtyeen saatua näkyvyyttä myös Rumba -lehdessä alkoivat levy-yhtiötkin kiinnostua.


title: Clifton Sextet

text: Clifton Sextet allekirjoitti kahden albumin sopimuksen Bonnier Amigon kanssa, ja Egotripin rumpali Sampo Haapaniemi kiinnostui projektista ja lähti mukaan tuottajaksi. Syyskuussa 2007 alettiin tehdä ensimmäistä levyä, joka lopulta julkaistiin 24. syyskuuta 2008.


title: Clifton Sextet

text: Yhtyeen kappaleet "Nuoret ja kauniit" sekä "Se kuuluisa tunne" ovat soineet MTV3-televisiokanavan mainoksissa. "Nuoret ja kauniit" kanavapakettimainoksissa ja "Se kuuluisa tunne" Tukka auki -sarjan puffissa.


title: Clifton Sextet

text: Yhtye jäi tauolle alkuvuodesta 2009.


title: Clifton Sextet

text: Tauolle jäätyään Clifton Sextetin jäsenet päätyvät kahteen eri bändiin. Juho ja Vesa-Matti Kesävieraisiin ja Juho-Antti, Timo ja Sami Picture of a Girl -yhtyeeseen.


title: Charles Hilary Fry

text: Charles Hilary Fry on lintutieteilijä. Hän on tutkinut säihkylintujen: mehiliäissyöjien, sininärhien ja kuningaskalastajien biologiaa, ja on kirjoittanut aiheesta kirjoja.


title: Charles Hilary Fry

text: Fry on nimennyt linnuista etiopianpääskyn ("Petrochelidon perdita") yhdessä DA Smithin kanssa.


title: Helge Lundström

text: Helge Johannes Lundström (20. helmikuuta 1900 Perniö – 8. tammikuuta 1953 Helsinki) oli suomalainen kerrostalojen suunnittelija, joka ei koskaan valmistunut arkkitehdiksi, vaan oli ainoastaan osan arkkitehdin opinnoista suorittanut arkkitehtiylioppilas. 1920-luvun lopun rakentamisen noususuhdanne Suomessa sai opiskelijan siirtymään pysyvästi työelämään. Lundström suunnitteli 1930-, 1940- ja 1950-luvuilla noin 200 asuinkerrostaloa eripuolille Helsinkiä. Tunnetuin hänen suunnittelemansa rakennus on vuonna 1937 valmistunut Tennispalatsi.


title: Helge Lundström

text: Lundströmin vanhemat olivat itseoppinut rakennusmestari Johan Emil Lundström ja meijeristi Hilma Olivia Lundström. Perhe muutti Särkisaloon ja Helge Lundström pääsi ylioppilaaksi vuonna 1921 Hangon yhteiskoulusta. Lundströmin isä rakensi kivinavetoita Perniön ja Särkisalon seuduilla ja hän oli työmailla isänsä apulaisena.Lundström opiskeli sitten Teknillisessä korkeakoulussa vuosina 1922–1931 suorittamatta kuitenkaan arkkitehdin tutkintoa. Hän työskenteli 1920-luvun lopulla Jalmari Peltosen ja T. A. Elon arkkitehtitoimistoissa ja oli Suomen Rakennusmestariliiton jäsenenä vuodesta 1934 alkaen. Lundström suunnitteli 1930-luvulla ainakin 83 asuinkerrostaloa pääasiassa Helsingin kantakaupungin ja Munkkiniemen alueelle. Sotien jälkeen hän suunnitteli asuintaloja Helsingin esikaupunkialueille. Tyyliltään Lundströmin suunnittelemat talot muistuttivat Peltosen ja Elon rakennuksia edustaen ns. töölöläisfunkkista.


title: Ammar Souayah

text: Ammar Souayah (, s. 11. kesäkuuta 1957 Téboursouk, Tunisia) on tunisialainen jalkapallovalmentaja ja entinen jalkapalloilija. Vuodesta 2011 lähtien hän on toiminut Saudi-Arabian valioliigassa pelaavan Al-Raedin päävalmentajana.


title: Ammar Souayah

text: Souayah aloitti valmentamisen vuonna 1978 aluksi Tebourban junioreiden valmentajana ja sittemmin vuosina 1980–1981 US Djedeidan junioreiden valmentajana. Kauden jälkeen hän siirtyi edustusjoukkueen päävalmentajaksi, jossa hän valmensi vuosina 1981–1983.


title: Ammar Souayah

text: Souayah toimi Tunisian maajoukkueen päävalmentajana vuoden 2002 MM-kisoissa. Kisojen aikana hän sai paljon kritiikkiä puolustus voittoisesta taktiikasta. Jopa Japania vastaan Souayah panosti enemmän puolustamiseen, vaikka joukkue tarvitsi voitton päästäkseen jatkoon.


title: Ammar Souayah

text: Ennen maajoukkuetta hän muun muassa valmensi CS Hammam-Lifin Tunisian cupin voittoon vuonna 2001 ja ES Sahelin Afrikan Cup-voittajien cupin voittoon vuonna 2003.


title: Ammar Souayah

text: Vuodesta 2010 alkaen hän toimi Tunisian olympiajalkapallojoukkueen päävalmentajana. Souayah päätti kuitenkin erota marraskuussa 2010.


title: Ammar Souayah

text: 27. tammikuuta 2011 Tunisian jalkapalloliitto ilmoitti Souayahin toimivan Tunisian maajoukkueen väliaikaisena valmentajana. Hänen on määrä alustavasti valmentaa maataan ystävyysottelussa Algeriaa vastaan. Neljä päivää myöhemmin Tunisian liitto ilmoitti Souayahin toimivan myös meneillään olevien Afrikan mestaruuskisojen karsintojen loppuun saakka. Souayahin pesti jäi kuitenkin lyhyeksi, kun ystävyysottelu Algeriaa vastaan peruttiin ja Tunisian jalkapalloliitto julkisti Sami Trabelsin siirtyvän maan uudeksi päävalmentajaksi.


title: Ammar Souayah

text: Syksyllä 2011 Souayah siirtyi saudiarabialaisen Al-Raedin päävalmentajaksi.


title: Money Money 2020

text: Money Money 2020 on uuden aallon yhtye The Networkin ensimmäinen ja ainoaksi jäänyt studioalbumi ennen yhtyeen hajoamista vuonna 2005. Levy julkaistiin "Adeline Recordsilla" 30. syyskuuta 2003. The Networkin uskotaan koostuvan punkrock-bändi Green Dayn jäsenistä ja kolmesta muusta muusikosta. He soittavat salanimillä. Levyn mukana on DVD, jolla on kuusi musiikkivideota.


title: Money Money 2020

text: 9. marraskuuta 2004 "Reprise Records" uudelleenjulkaisi levyn. Uudelleenjulkaisu ei sisältänyt DVD:tä, mutta sillä oli kaksi bonusraitaa, joista toinen, cover The Misfitsin "Teenagers from Mars" -kappaleesta, on Tony Hawk's American Wasteland -pelissä.


title: Money Money 2020

text: "Money Money 2020" -levyn on huhuttu liittyvän Green Dayn varastettuun albumiin, joka kulki nimellä "Cigarettes and Valentines" albumin julkaisuajankohdan ja monien muiden samankaltaisuuksien vuoksi. Kun "Cigarettes and Valentinesin" nauhat oli varastettu, Green Day aloitti kokonaan uuden levyn, American Idiotin teon. American Idiot toi Green Daylle räjähdysmäisen suosion ja vakiinnutti bändin yhdeksi punkin tärkeimmistä yhtyeistä.


title: Kokkolan tuulipuisto

text: Kokkolan tuulipuisto oli Kokkolan kaupungin edustalle Kokkolan sataman aallonmurtajille kaupungin vuokraamalle alueelle rakennettu tuulipuisto, jossa oli kaksi PVO-Innopowerin 1 MW:n Winwind-tuulivoimalaa. Lokakuussa 2015 Innopower tiedotti voimaloiden purkamisesta.


title: Evile

text: Evile on englantilainen thrash metal -yhtye, jonka kotipaikka on Huddersfield.


title: Evile

text: Yhtye on perustettu vuonna 2004 ja sen esikoisalbumin "Enter the Grave" tuotti tanskalainen tuottaja Flemming Rasmussen Sweet Silence Studiosilla Kööpenhaminassa Tanskassa. Earache Records julkaisi esikoisalbumin maailmanlaajuisella sopimuksella vuonna 2007.


title: Evile

text: Flemming Rasmussen tuotti myös yhtyeen toisen albumin "Infected Nations", joka julkaistiin vuonna 2009.


title: Evile

text:
Yhtyeen basisti Mike Alexander kuoli 5. lokakuuta 2009 Luulajassa, Ruotsissa kesken yhtyeen Euroopankiertueen. Hän oli kuolleessaan 32-vuotias..
Samana vuonna 16. joulukuuta yhtye nimesi uudeksi basistiksi Joel Grahamin.


title: Evile

text: Soolokitaristi Ol Draken mukaan yhtyeen nimi äännetään samaan tapaan kuin sana "e-vile" äännetään englannin kielellä.Entiset jäsenet


title: Evile

text: Studioalbumit


title: Evile

text: EP:t


title: Evile

text: Demot


title: Kehitysvammaisten Tukiliitto

text: Kehitysvammaisten Tukiliitto ry on valtakunnallinen kansalaisjärjestö, jonka tavoitteena on mahdollistaa hyvä elämä kehitysvammaiselle henkilöille ja hänen läheisilleen. Järjestö kehittää kehitysvammaisten henkilöiden ja heidän perheidensä yhteiskunnallista tasa-arvoa ja oikeuksia.